title: Hyalomma marginatum

text: Ensimmäisen isännän löydettyään puutiaistoukka luo nahkansa ja muuttuu nymfiksi. Nymfi jatkaa elämäänsä samassa isännässä. Puutiaisnymfin on todettu pysyneen kiinnittyneenä isäntään jopa 26 vuorokauden ajan. Aikuiset punkit ovat aktiivisia yli 12 °C, nymfit 14–16 °C:n lämpötilassa. Yli 30 °C:n lämpötilassa ne kaivautuvat maaperään.


title: Hyalomma marginatum

text: Parittelu tapahtuu isäntäeläimessä ja yksi koiras parittelee useiden naaraiden kanssa. Kukin naaras tuottaa noin 7 000 munaa, jotka se laskee maaperään. Munimisen jälkeen naaras kuolee. Toukat kuoriutuvat 20–40 vuorokautta myöhemmin.


title: Hyalomma marginatum

text: Nymfit ja veriateraa saamattomat aikuiset yksilöt talvehtivat ja selviytyvät jopa −20 °C:n lämpötilasta. Tätä kylmemmässä kuolleisuus kasvaa huomattavasti.


title: Hyalomma marginatum

text: Lajin on viime vuosina arveltu olevan leviämässä Euroopassa. Ilmastonmuutoksen seurauksena on mahdollista että lintujen mukana kulkeutuvista punkeista muodostuu pysyviä kantoja myös Keski-Eurooppaan.


title: Hyalomma marginatum

text: "Hyalomma marginatum" on Krimin-Kongon verenvuotokuumeen pääasiallinen vektori. Punkin levinneisyys Euroopassa on huomattavasti laajempi kuin verenvuotokuumeen, jota tavataan Itä-Euroopassa, etenkin Balkanilla. Punkki saa virustartunnan emoltaan jo munana. Euroopassa "H. marginatum"ilta on tavattu myös "Rickettsia aeschlimannii" -bakteeria Eläintaudeista sen tiedetään levittävän myös babesioosia sekä bruselloosia


title: Time Attack

text: Time Attack -kilpailut ovat autourheilua, ja se on nopein rataluokka Suomessa. Useimmat suomalaisten ratojen rataennätykset ovat Time Attack -kuljettajien hallussa. Kilpailussa nopeimman kierrosajan tehnyt voittaa. Autot ovat jaetut kolmeen eri luokkaan: Club, Modified sekä Unlimited. Suomalaiset kuljettajat ovat menestyneet maailmalla ajettavissa Time Attack -kilpailuissa. Vuonna 2017 kuljettajia kisoissa oli 45 kpl. Suosituin luokka on Modified alle 3000cc osallistujien määrällä mitattuna. Tänä vuonna (2018) kuskeja on mukana 55 kpl.Lajin suosio on noussut medianäkyvyyden myötä.


title: Time Attack

text: Suurimmat harrastajamäärät löytyvät Yhdysvalloista ja Saksasta.


title: Time Attack

text: Time Attack -kisat alkoivat Japanista 60-luvulla. Mailmalla kisat tunnetaan myös World Time Attack Challenge -nimellä.


title: Time Attack

text: Time Attackissa ajetaan kaudella 2018 neljä-viisi osakilpailun sarja. Club-luokassa ajavat tavalliset autot, joita on kevyesti paranneltu ja ehkä hieman kevennetty. Modifed-luokassa saa ajaa lähes sliksirenkailla ja turvavarusteihin kuuluu mm.turvakaaret. Tässä luokassa on viritetyt katuautot eli luokka on periatteessa tehty turvavarusteisille katuautoille ja voisi sanoa että luokassa etsitään Suomen nopeinta katu-autoa.


title: Time Attack

text: Modifed Competition -luokka on puhtaasti kilpa-autoiksi rakennetuille autoille sekä modifoiduille katuautoille. Unlimited-luokka on rajoittamaton luokka ja auton rakentelu on vapaata. Turvavarustelu on tiukempaa kuin muissa luokissa. Tähän luokkaan sopivat entiset SuperSaloon-autot, nykyiset Avoimen luokan, GT-luokkien ja Special Saloonin -autot. Luokasta on rajattu pois Formulat, Radicalit ja vastaavat autot joiden lähtökohtana ei ole sarjavalmisteinen tieliikennekäyttö.(Auton ulkomuoto tunnistettavissa.)


title: Time Attack

text: Säännöissä on kaikkia luokkia koskevia sääntöjä ja luokkakohtaisia sääntöjä. Autojen maksimimelurajaksi on asetettu 110 dB.Polttoaineena saa käyttää vain yleisiä maantienliikenteeseen sallittuja nesteitä.


title: Time Attack

text: Seuraavat merkit ja mallit ovat esiintyneet esim. Suomen Time Attack -sarjassa


title: Pipin (Italian kuningas)

text: Pipin (n. 773 tai 777 – 8. heinäkuuta 810 Milano) oli Italian kuningas vuodesta 781. Hän oli Kaarle Suuren toiseksi vanhin avioliitossa syntynyt poika Kaarle Nuoremman jälkeen. Syntyessään hän sai nimen Kaarloman, mutta myöhemmin nimi muutettiin Pipiniksi Kaarle Suuren isän Pipin Pienen kunniaksi. Pipinin äiti oli Kaarlen vaimo Hildegard.


title: Pipin (Italian kuningas)

text: Paavi kruunasi Pipinin Italian kuninkaaksi Lombardian rautakruunulla. Italian kuninkaana Pipin taisteli baijerilaisia vastaan ja avusti isäänsä menestyksekkäästi tämän sotaretkellä avaareja vastaan vuosina 791–796. Pipin johti myös epäonnistunutta Venetsian piiritystä vuonna 810. Kaarle Suuri oli suunnitellut jakavansa maansa poikiensa kesken ja että Pipin perisi hänen kuoltuaan valtakunnan kaakkoisosat, mm. Italian, Kärntenin ja Baijerin, mutta Pipin ehti kuolla neljä vuotta ennen isäänsä. Pipinillä oli ainakin kuusi lasta, joiden kautta monet Euroopan hallitsijasuvut polveutuvat hänestä.


title: The Good Witch’s Gift

text: The Good Witch’s Gift (tunnetaan myös nimellä The Good Witch’s Wedding) on vuonna 2010 julkaistu fantasiahenkinen koko perheen televisioelokuva. Sen on ohjannut Craig Pryce ja päärooleissa näyttelevät Catherine Bell ja Chris Potter.


title: The Good Witch’s Gift

text: Elokuva on "The Good Witch" -elokuvasarjan kolmas osa ja se esitettiin ensimmäisen kerran Yhdysvalloissa Hallmark Channelilla 13. marraskuuta 2010.


title: The Good Witch’s Gift

text: Vankilasta vapaaksi päästetty Leon Deeks saapuu kaupunkiin hankaloittamaan Jaken ja Cassien suunnitelmia naimisiinmenosta jouluaattona.


title: The Good Witch’s Gift

text: Joulukuussa 2009 Hallmark ilmoitti Catherine Bellin ja Chris Potterin palaavan tuttuihin rooleihin uudessa The Good Witch -elokuvassa.


title: The Good Witch’s Gift

text: "The Good Witch’s Gift" oli Hallmark Channelin eniten katsojia kerännyt mainoksia sisältävä kaapelielokuva julkaisupäivänään.


title: The Good Witch’s Gift

text: Radiotimes.comin arvostelija Sloan Freer antoi elokuvalle 2/5 tähteä. Rotten Tomatoes -sivuston käyttäjät antoivat elokuvalle arvosanaksi 61 %.


title: Heinolan linja-autoturma

text: Heinolan linja-autoturma tapahtui 17. huhtikuuta 1999 Heinolassa valtatien 4 Heinolan eteläisessä liittymässä. Tilausajossa ollut Scania-merkkinen linja-auto (rekisterinumero FAB-624), jossa oli kuljettaja ja 39 matkustajaa ajoi liittymän rampin ja risteävän tien T-risteyksessä kaiteen läpi ja putosi alas 8,7 metriä korkealta penkereeltä. Auto pysyi kuitenkin pyörillään ja jatkoi vielä matkaa vanhaa tienpohjaa pitkin 20 metrin matkan, kunnes juuttui hiekkakasaan. Onnettomuudessa kuoli neljä matkustajaa, joista kolme heti ja yksi kuusi päivää myöhemmin sairaalassa. Kuljettaja ja 32 matkustajaa saivat vammoja. Linja-auto oli ollut kuljettamassa pyhiinvaeltajia Uuden Valamon luostariin. Onnettomuusauton kuljettaja tuomittiin myöhemmin sakkoihin kolmesta kuolemantuottamuksesta sekä liikenneturvallisuuden vaarantamisesta.


title: Heinolan linja-autoturma

text: Kuljettajan mukaan auton jarrut eivät toimineet, kun hän yritti jarruttaa rampissa ennen rampin loppuosassa ollutta vasemmalle kääntyvää mutkaa. Tutkimuksissa auton jarruista ei kuitenkaan löytynyt teknistä vikaa, eikä myöskään ajopiirturin kiekossa ollut merkkiä jarrujen käytöstä tässä kohtaa. Toisaalta ei kuitenkaan löytynyt myöskään sellaisia seikkoja, jotka olisivat osoittaneet kuljettajan kertomuksen jarrujen pettämisestä vääräksi.


title: Heinolan linja-autoturma

text: Onnettomuuteen vaikutti se, että linja-auto tuli rampin lopussa olevaan mutkaan vähintään 55 kilometrin tuntinopeudella ja kuljettaja joutui keskittymään siihen, että sai oikealle kallistuvan auton oikaistua. Kuljettaja oli ollut myös viimeiset 15 vuotta poissa linja-auton kuljettajan ammatista, joten hänen auton käsittelynsä oli ollut epävarmaa. Lisäksi Heinolan eteläisen liittymän rampin muoto on sellainen, että rampin loppupäässä oleva jyrkkä kaarre vasempaan tulee yllättäen eteen.


title: Kuoppala (Pylkönmäki)

text: Kuoppala on entisen Pylkönmäen kunnan kylä Saarijärven kaupungin länsiosassa, noin 23 kilometriä kaupungin keskustasta länteen ja kahdeksan kilometriä entisen Pylkönmäen keskustasta koilliseen. Karankajärven itärannalla sijaitsevan kylän osia ovat Ostolanperä, Alakylä, Yläkylä, Korpikylä ja Mutkalanperä. Vuonna 2012 Kuoppalassa asui 189 ihmistä, joista 49 oli yli 65-vuotiaita.


title: Kuoppala (Pylkönmäki)

text: Kyläyhdistyksen edeltäjä Kuoppalan kylätoimikunta perustettiin 1980-luvun alussa, ja kylätuvaksi saatiin 1986 entinen rukoushuone. Kylässä toimii myös 1926 perustettu ja 1980-luvulla uudelleen toimintaan herätetty pienviljelijäyhdistys ja vuonna 1958 perustettu metsästysseura Kuoppalan eränkävijät.


title: Seututie 741

text: Seututie 741 on Lappajärven Söyringistä Pietarsaaren johtava seututie. Tiellä on pituutta noin 77 kilometriä. Kunnoltaan tie on hyvin vaihteleva.


title: Seututie 741

text: Tie alkaa Lappajärveltä Söyringin kylästä, jossa se erkanee seututiestä 711. Tie Lappajärveltä Purmojärvelle oli vielä vuonna 2006 päällystämätön. Purmojärvellä tie kääntyy Lappajärveltä tultaessa vasemmalle. Oikelle kääntyy yhdystie 7411, joka johtaa Evijärvelle. Purmojärveltä Kortesjärvelle tie on varsin heikkokuntoista ja mutkaista. Ennen Kortesjärveä tie kulkee lyhyen matkaa kantatien 63 kanssa porrastetussa tasoliittymässä. Tie ohittaa Kortesjärven keskustan itäpuolelta.


title: Seututie 741

text: Kortesjärven jälkeen tiestä haaraantuu seututie 738 Volttiin. Kortesjärveltä Lillbyhyn on varsin kapea ja mutkainen osuus. Lilbyssä tiehen risteää Jepualta tuleva yhdystie 7390 ja Lappforssista tuleva yhdystie 7450. Purmossa tiestä erkanee yhdystie 7412, joka johtaa Ähtävälle. Pännäisistä alkaa suorempi ja parempi kuntoisempi osuus Pietarsaaren suuntaan.


title: Seututie 741

text: Pännäisen jälkeen tie risteää eritasoliittymässä valtatien 8. Ennen Pietarsaarta on Hietasalmen kylä. Hietasalmen jälkeen tie risteää seututien 749 kanssa. Pietarsaaressa seututie kulkee katuverkostossa kantatielle 68 risteämiseen asti.


title: Seututie 741

text: Tie kulkee seuraavissa kunnissa Lappajärveltä Pietarsaareen: Lappajärvi – Kauhava – Pedersören kunta – Pietarsaari.


title: Seututie 741

text: Tie on vilkkaimmillaan Pännäisten ja Pietarsaaren välillä. Liikennettä on myös Kortesjärven kohdalla ja Lillbyn ja Pännäisten välillä.


Red Bull Air Race World Championship -kausi 2010 oli Red Bull Air Race World Championship -sarjan kahdeksas kausi. Kauden kahdeksasta kilpailusta ensimmäinen järjestettiin Abu Dhabissa 26.– 27. maaliskuuta. Kaksi viimeistä osakilpailua peruttiin, joten kauden päätti Lausitzin kilpailu 7.–8. elokuuta. Mestaruuden voitti toista kertaa peräkkäin brittiläinen Paul Bonhomme.


title: Red Bull Air Race World Championship -kausi 2010

text: Kaudella tapahtui sarjan ensimmäinen onnettomuus, kun Adilson Kindlemannin ohjaama kone syöksyi maahan Perthissä. Lisäksi Matt Hallille kävi läheltä piti -tilanne New Yorkissa. Heinäkuussa 2010 tiedotettiin, että sarjassa pidetään seuraavana vuonna kilpailutauko, jonka aikana sarjassa otetaan käyttöön turvallisuusparannuksia ja selvitetään kaupallisia ja organisaatiollisia ongelmia, jotka johtivat kaudella 2010 kilpailujen perumiseen. Tauko venyi kuitenkin aiottua pidemmäksi, ja seuraavan kerran sarjassa kilpailtiin vasta kaudella 2014.


text: Pisteet 11 parhaalle 12–10–9–8–7–6–5–4–3–2–1, yksi lisäpiste aika-ajon nopeimmalle.


text: Adilson Kindlemannin kone syöksyi 15. huhtikuuta Perthin Swan River -jokeen kilpailun harjoituksissa. Kindlemann vietiin sairaalaan tarkastettavaksi, mutta hän selvisi vähin vammoin. Windsorin osakilpailun aika-ajossa Matt Hallin kone oli syöksyä Detroitjokeen. Kone menetti nostetta jyrkässä kaarteessa, laskeutui alaspäin ja osui jo vedenpintaan, mutta Hall sai nostettua koneen takaisin ilmaan. Hall diskattiin Windsorin osakilpailusta ja sai kilpailukiellon sitä seuranneeseen New Yorkin osakilpailuun.


text: Espanjalainen Alejandro Maclean kuoli kilpailukauden päätyttyä jouduttuaan 17. elokuuta harjoituslennolla onnettomuuteen.


title: Maj Kuhlefelt

text: Maj-Britt Kuhlefelt (o.s. Lindfors; 1. toukokuuta 1931 Helsinki – 14. heinäkuuta 2018 Helsinki) oli suomalainen muotitaiteilija. Hän perusti yhdessä sisustusarkkitehti Pi Sarpanevan kanssa vuonna 1970 P & M Design Ab:n.


title: Maj Kuhlefelt

text: Kuhlefelt pääsi ylioppilaaksi 1949 ja hän opiskeli Taideteollisen oppilaitoksen muoti- ja tekstiililinjalla 1950–1953. Hän tutustui opiskeluaikana tulevaan yhtiökumppaniinsa ja ystäväänsä Pi Sarpanevaan.


title: Maj Kuhlefelt

text: Kuhlefelt suunnitteli muun muassa Suomen Trikoolle kirkkaita värejä käyttäneen modernin lastenvaatemalliston nimeltä Maj. Hän oli vuosina 1963–1969 vaatevalmistaja Finn-Flare Oy:n suunnittelijana ja suunnitteli kansainvälistä tunnustusta saaneita vaatteita Marjatta Metsovaaran kankaista.


title: Maj Kuhlefelt

text: Kuhlefelt ja Sarpaneva perustivat vuonna 1970 yhteisen yrityksen P&M Design Ab:n. He suunnittelivat nykyaikaisia työvaatteita ja Kuhlefelt suunnitteli myös sisustuksia muun muassa Hotelli Hesperiaan ja Hotelli Kämpiin sekä Finnairin lentokoneisiin. Kuhlefelt piti vakinaista ”Bara Hon” -palstaa "Hufvudstadsbladetissa" ja kirjoitti pakinoita myös suomeksi "Me Naiset"- ja "Anna"-lehteen.


title: Maj Kuhlefelt

text: Vuonna 1995 Muotitaiteilijat MTO myönsi Kuhlefeltille Vuoden vaatesuunnittelija-kunniamaininnan, ja hänelle myönnettiin 1996 Suomen Leijonan ritarikunnan I luokan ritarimerkki ansioista vaatesuunnittelun ja muodin alalla.


title: Maj Kuhlefelt

text: Maj Kuhlefeltin isä oli metsäneuvos Jarl Lindfors. Kuhlefeltin aviomies oli osastopäällikkö Lars-Olof Kuhlefelt vuosina 1953–1971 ja avomies valokuvaaja Kaius Hedenström vuodesta 1973.


title: Seututie 723

text: Seututie 723 on Seinäjoen Ylistarosta Kauhavan Ylihärmään johtava seututie. Tien pituus on noin 27 kilometriä. Se on kokonaan päällystetty ja kaksiajoratainen. Tie kääntyy Untamalassa ja Rannanjärvessä.


title: Pregnenoloni

text: Pregnenoloni (CHO) on steroideihin kuuluva orgaaninen yhdiste. Pregnenoloni on merkittävä yhdiste neurosteroidina ja sillä ja sen metaboliiteilla on hermosoluja suojaavia ja oppimista auttavia vaikutuksia. Yhdiste on myös esiaste useille muille steroidihormoneille.


title: Pregnenoloni

text: Pregnenoloni on huoneenlämpötilassa väritöntä kiteistä ainetta. Yhdiste on käytännöllisesti katsoen veteen liukenematonta ja liukenee kohtalaisesti orgaanisiin liuottimiin esimerkiksi etanoliin, etyyliasetaattiin ja kloroformiin. Pregnenoloni on optisesti aktiivinen yhdiste ja sen kiertokyky etanoliliuoksessa on +28.


title: Pregnenoloni

text: Eläimissä pregnenolonia muodostuu kolesterolista aivoissa, lisämunuaisissa ja sukupuolirauhasissa. Pregnenolonin biosynteesi tapahtuu näiden elimien mitokondrioissa, joissa entsyymikompleksi hapettaa kolesterolin pregnenoloniksi ja isokapryylialdehydiksi. Pregnenoloni sitoutuu muun muassa σ-reseptoreihin, mikrotubuluksiin ja kannabinoidireseptoreihin. Sillä on hermosoluja vaurioilta suojaavia vaikutuksia ja kannabinoidireseptoreihin sitoutuessaan se muun muassa ehkäisee etanolin aiheuttamia vaurioita hermosoluissa. Pregnenolonista muodostuu steryylisulfataasin katalysoimana pregnenolonisulfaattia, jolla on myös hermosoluja suojaavia ja oppimista parantavia vaikutuksia.


title: Pregnenoloni

text: Pregnenoloni on myös useiden steroidihormonien esiaste. Se hapettuu sytokromi P450-ryhmän entsyymien vaikutuksesta progestesteroni, josta muodostuu muun muassa androstenedionia, kortikoideja ja muita hormoneja. Yhdiste voi myös hydroksyloitua 17-hydroksipregnenoloniksi, josta muodostuu dehydroepiandrosteronia.


title: Seututie 718

text: Seututie 718 on Vaasan Vähäkyröstä Vöyrin Kaitsoriin johtava seututie. Tien pituus on noin 27 kilometriä. Se on koko matkalta päällystetty ja kaksikaistainen. Sillä on lyhyt yhteinen osuus seututien 725 kanssa Bergbyn ja Vöyrin keskustan välillä.


title: Palhonniemen kartano

text: Palhonniemen kartano, aiemmin "Nygård", on maatila Tampereen lähellä Ylöjärven Kurussa. Tilan pinta-ala on 130 hehtaaria, josta 16 hehtaaria peltoa.


title: Palhonniemen kartano

text: Kartanon päärakennus on Birger Federleyn suunnittelema barokki-klassinen rakennus, jonka pinta-ala on 1 600 neliömetriä. Muita rakennuksia tilalla on 1 700 neliön verran. Asunto-osakehtyhtiömuotoisessa rakennuksessa tilan alueella vuokratontilla on lisäksi kuusi asuntoa, joista Tampereen kaupunki omistaa kolme.


title: Palhonniemen kartano

text: Tila oli Tampereen kaupungin omistuksessa vuodesta 1930 alkaen, ja se oli laitoskäytössä. Vuonna 2018 sen osti tamperelainen konepaja-alan yrittäjä Juhani Lehti.


title: Palhonniemen kartano

text: Nykyisen päärakennuksen on rakennuttanut Nils Johan Idman. ja se valmistui 1914. Se tuhoutui pahoin tulipalossa sodan aikana 1918, ja Tampereen kaupunki kunnosti sen. Tupala- ja Johtola -nimiset rakennukset ovat valmistuneet 1900-luvun vaihteessa. Tampereen omistaessa tilan siellä toimi ensin koulukoti ja sitten alkoholistien huoltokoti.


title: Palhonniemen kartano

text: Alueen vanhoissa kartoissa ennen 1900-lukua ei ole merkittynä asutusta. Tehdyn muinaisjäänneinventoinnin perusteella alueella voisi olla muinaisjäännöksiä, mutta sellaisia ei löytynyt. Karjulan kylätontilta on paikalle siirretty siellä nykyisinkin oleva Tyrkkölän talo. Vuoden 1911 kartassa rannassa on satamapaikan merkkinä ankkuri, mutta siitä ei ole löytynyt jälkiä.


title: Hongkong–Zhuhai–Macao-silta

text: Hongkong–Zhuhai–Macao-silta on silta- ja tunneliyhteys, joka yhdistää Hongkongin ja Macaon erityishallintoalueet sekä Zhuhain kaupungin Helmijoen suistossa Kiinan etelärannikolla. Kokonaisuudessaan 55 kilometriä pitkä yhteys koostuu useista silloista, keinotekoisista saarista, yhdysteistä ja tunnelista. Yhteys avattiin liikenteelle 23. lokakuuta 2018. Reitin pisin silta on 23-kilometrinen, ja se on maailman pisin merisilta. Rakennustyöt oli aloitettu loppuvuodesta 2009, ja ne olivat valmistuneet suurelta osin vuonna 2017.


title: Hongkong–Zhuhai–Macao-silta

text: Silta kulkee Hongkongista länteen Zhuhain vesialueelle ja sitten Macaon edustalla olevan tekosaaren Zhuhain puolelle. Saarelta yhteys haarautuu sekä Macaoon että Zhuhaihin. Koska Hongkongilla ja Macaolla on erityishallintoasema, niiden rajalla on rajatarkastukset. Ajojärjestelyissä on pitänyt huomioida myös se, että Hongkongissa ja Macaossa on vasemmanpuoleinen liikenne, kun Manner-Kiinassa on oikeanpuoleinen.


title: Hongkong–Zhuhai–Macao-silta

text: Silta piti alun perin ottaa käyttöön vuoden 2016 lopulla, mutta töitä hankaloittivat onnettomuudet, korruptio, erilaiset viivästykset ja budjetin ylittyminen. Meriolosuhteet aiheuttivat myös omat haasteensa. Rakennustöissä kuoli ainakin kymmenen ihmistä ja yli 600 loukkaantui.


title: Taiko no Tatsujin

text: Taiko no Tatsujin (, ”taikomestari”) on Namcon julkaisema rytmipelisarja. Pelissä pelaaja soittaa taiko-rumpua musiikin tahtiin."Taiko no Tatsujin: Drum Session" ja "Taiko no Tatsujin: Drum ‘n’ Fun" ovat tulossa eurooppaan julkaistavina versioina PlayStation 4:lle ja Nintendo Switchille marraskuun 2. päivä. Konsoliin liitettävää rumpusoitinlisälaitetta ei ole tulossa uusien pelien julkaisujen myötä.


title: Kristen Bellin filmografia

text: Tämä on Kristen Bellin filmografia.


title: Westlake (Ohio)

text: Westlake on kaupunki Cuyahogan piirikunnassa, Ohion osavaltiossa, Yhdysvalloissa. Sen väkiluku oli vuoden väestönlaskennassa 32 729. Westlake sijaitsee noin 19 kilometriä Clevelandin keskustasta.


title: Pontchâteau

text: Pontchâteau on kunta läntisessä Ranskassa Loire-Atlantiquen departementissa Pays de la Loiren alueella.


title: Pontchâteau

text: Pontchâteau on isännöinyt useasti cyclocross-kilpailuja. Coët-Rotzin metsässä on järjestetty Cyclocrossin maailmanmestaruuskilpailut vuosina 1989 ja 2004 sekä Euroopan-mestaruuskilpailut vuosina 2005 ja 2016. Lisäksi siellä on järjestetty useasti lajin Ranskan-mestaruuskilpailut sekä maailmancupin osakilpailuja.


title: The Good Witch’s Family

text: The Good Witch’s Family on vuonna 2011 julkaistu fantasiahenkinen koko perheen televisioelokuva. Sen on ohjannut Craig Pryce ja päärooleissa näyttelevät Catherine Bell ja Chris Potter.


title: The Good Witch’s Family

text: Elokuva on "The Good Witch" -elokuvasarjan neljäs osa ja se esitettiin ensimmäisen kerran Yhdysvalloissa Hallmark Channelilla 29. lokakuuta 2011.


title: The Good Witch’s Family

text: Matthew Knight sai Brandon Russellin roolista Young Artist-ehdokkuuden vuonna 2012.


title: The Good Witch’s Family

text: Cassandra ja Jake totuttelevat avioelämään kunnen kadoksissa ollut sukulainen, Abigail saapuu kaupunkiin. Hyvin nopeasti Cassie huomaa saaneensa kilpailijan Abigailista, kun heidän näkemyksensä toisten auttamisesta johtavat erinlaisiin ihmissuhdesolmuihin.


title: The Good Witch’s Family

text: "Good Witch" elokuvasarjan hyvän menestyksen myötä neljättä elokuvaa kuvatessa Catherine Bell oli sopinut jo seuraavasta jatko-osasta.


title: The Good Witch’s Family

text: "The Good Witch’s Family" oli Hallmark Channelin parhaiten arvosteltu televisioelokuva vuonna 2011.


title: The Good Witch’s Family

text: Elokuvalle myönteisen arvostelun kirjoittanut South Coast Today -lehden Kevin McDonough myönsi olevan lumoissaan "Good Witch" elokuvista niiden rohkeuden takia. Radiotimes.comin arvostelija Sloan Freer antoi elokuvalle 2/5 tähteä.


title: Tšehov (täsmennyssivu)

text: Tšehov tai Tšehova voi tarkoittaa seuraavia:


title: Aino Pulkkinen

text: Aino Pulkkinen (s. 2. helmikuuta 1998 Äänekoski) on suomalainen pikajuoksija. Pulkkinen edustaa Jyväskylän Kenttäurheilijoita ja häntä on valmentanut vuodesta 2017 alkaen Petteri Jouste. Vuoteen 2018 saakka hän edusti Äänekosken Urheilijoita ja ennen Joustetta hänen valmentajanaan toimi Ilpo Vesterinen.


title: Aino Pulkkinen

text: Pulkkinen edusti Suomea Alle 20-vuotiaiden Euroopan-mestaruuskilpailuissa vuosina 2015 ja 2017. Vuonna 2015 hän osallistui vain pikaviestiin, mutta 2017 hän eteni 200 metrin semifinaaleihin ja juoksi myös pitkässä viestissä, jossa Suomi sijoittui seitsemänneksi.


title: Aino Pulkkinen

text: Vuoden 2018 Kalevan kisoissa hän voitti 400 metrillä Suomen mestaruuden ja sijoittui 200 metrillä toiseksi. SM-hallikisoista hänellä on vuodelta 2018 60 metriltä pronssimitali.


title: Hulda Potila

text: Hulda Maria Potila, vuoteen 1903 Jaatinen (3. maaliskuuta 1894 Askainen – 7. heinäkuuta 1968 Helsinki) oli suomalainen tekstiilitaiteilija ja kudonnan opettaja.


title: Hulda Potila

text: Hulda Potilan vanhemmat olivat maanviljelijä Abdon Nikoferus ja Anna Potila. Hän valmistui kudonnan opettajaksi 1920, kävi Taideteollisen keskuskoulun 1924–1925 ja oli Suomen Käsityön Ystävien kutoja 1921–1923. Potila teki useita opintomatkoja Skandinaviaan, Pohjoismaihin ja Keski-Eurooppaan, Taideteollisen keskuskoulun tekstiiliosaston opettaja hänestä tuli 1928 ja oma näyttely hänellä oli 1932. Potila oli Taideteollisen oppilaitoksen ammattiaineiden opettaja vuoteen 1949 ja sitten yliopettaja eläkkeelle jäämiseensä saakka vuoteen 1962. Hänen töitään oli esillä Pariisin maailmannäyttelyssä 1937, myös syntymäkuntansa Askaisten kirkkoon hän on suunnitellut tekstiilejä. Potila osallistui alansa järjestötoimintaan, hän oli muun muassa Ornamon jäsen ja Suomen taideteollisuusyhdistyksen johtokunnan jäsen ja Tekstiilitaiteilijat-yhdistyksen puheenjohtaja 1956–1964.


title: Kaj Nyström

text: Kaj Eric Gunnar Nyström (s. 12. huhtikuuta 1923 Helsinki) on suomalainen arkkitehti. Hän oli naimisissa tekstiilitaiteilija Marjatta Metsovaaran kanssa vuosina 1948–1965.


title: Kaj Nyström

text: Nyström valmistui diplomiarkkitehdiksi vuonna 1953 ja johti omaa arkkitehtitoimistoaan vuodesta 1955. Hän työskenteli myös Suomen Matto Oy:n toimitusjohtajana vuodesta 1959.


title: Denise Ziegler

text: Denise Ziegler (s. 14. lokakuuta 1965 Luzern, Sveitsi) on sveitsiläissyntyinen Suomessa vuodesta 1990 lähtien asunut kuvataiteilija. Hänellä on takanaan taideopintoja Luzernissa Schule für Gestaltungissa vuodesta 1986 vuoteen 1990. Helsingissä hän opiskeli Taideyliopiston Kuvataideakatemiassa 1990–1991 ja Helsingin yliopistossa suomen kieltä ja kotimaista kirjallisuutta 1991-1995. Vuosina 1996–1997 hän opiskeli jälleen Kuvataideakatemiassa ja suoritti kuvataiteen maisterin tutkinnon. Ziegler käsitteli lopputyössään epigrammia. Vuosina 2002–2010 hän oli Kuvataideakatemian tohtorikoulutuksessa ja suoritti kuvataiteen tohtorin tutkinnon vuonna 2010. Tohtorintutkinnon opinnäytetyön nimi on "Poeettisen piirteistä. Kuvataiteilijan mimeettinen työskentelytapa". Zieglerin taideteokset ovat jälkiä jostakin, joka on tapahtunut. Hän rakentaa arkiset tai huomaamattomat tilanteet uudelleen uuteen kontekstiin.


title: Hotelli Hesperia

text: Hotelli Hesperia oli Helsingissä Mannerheimintien varrella vastapäätä Hesperian puistoa sijainnut vuosina 1972–2004 toiminut hotelli. Nykyisin rakennuksessa toimii hotelli Crowne Plaza.


title: Hotelli Hesperia

text: Hotellin rakennutti Helsingin Osuuskauppa (HOK) ja rakennuksen suunnitteli arkkitehti Pauli Lehtinen, sisustusarkkitehtina toimi Jorma Valve. Nykyisin hotelli Hesperia on nimeltään Crowne Plaza Helsinki. Samana vuonna 1972 hotellin viereen valmistui myös Hotelli InterContinental Helsinki. Molemmat hotellit olivat Helsingissä 1973 ja 1975 pidettyjen ETYK-kokousten vieraiden majapaikkoina.


title: Hotelli Hesperia

text: Hotelli Hesperia oli viereisen InterContinentalin tavoin tarkoitettu alun perin ensisijaisesti amerikkalaisille turisteille. Hankkeen taustalla olivat Pohja-yhtymä ja pellervolaisen osuustoimintaliikkeen HOK, kun taas kilpailevaa edistysmielistä osuusliikettä edustanut OTK lähti mukaan viereiseen hotelliin. InterContinentalin tavoin myös Hesperian rakennustyöt aloitettiin vuonna 1969 jo ennen rakennusluvan hyväksymistä. Hotelli Hesperia avattiin 20. toukokuuta 1972. Hotellissa oli tällöin 285 huonetta, ravintoloita ja myymälöitä. Hotellin tekstiilit suunnitteli Marjatta Metsovaara ja sisustuksen Maj Kuhlefelt. Hotellirakennuksen edessä on Kimmo Kaivannon 10 metriä korkea veistos "Oodi 60 000 järvelle".


title: Hotelli Hesperia

text: Hotelli Hesperia oli tunnettu varsinkin yökerhostaan, jossa esiintyivät muun muassa Frank Zappa, Abba ja Sammy Davis Jr kotimaisten artistien ohella. Vuosina 1979–1998 hotellissa järjestettiin vuosittain tammikuinen talvikarnevaalitapahtuma "Winter Carnival", jossa esitettiin sambaa ja salsaa. Suomen ensimmäinen Blackjack-kasinopelipöytä avattiin Hesperiassa 1982.


title: Hotelli Hesperia

text: Hotelissa ja sen presidenttisviitissä kuvattiin kohtauksia elokuviin "Meiltähän tämä käy" (1973), "Karvat" (1974) sekä Hurriganes-yhtyeestä kertoneeseen elokuvaan "Kuumat kundit" (1976).


title: Hotelli Hesperia

text: Hotellia laajennettiin ja saneerattiin 1985. Se ehti toimia myös nimellä Radisson SAS Hesperia. Hotellin toiminta päättyi Hesperia-nimellä keväällä 2004.


title: Hotelli Hesperia

text: Perusteellisen saneerauksen läpikäynyt hotelli avattiin uudelleen tammikuussa 2005 Crowne Plaza -nimellä. Saneerauksen yhteydessä ravintola- ja keittiötilat sekä huoneet uusittiin, yökerhon tilalle tuli kuntokeskus ja sisäpiha muutettiin talvipuutarhaksi. Hotellirakennuksen huonokuntoinen marmorijulkisivu korvattiin vaalealla graniitilla. Hotelli on nykyisin tarkoitettu liike- ja kokousmatkailijoille.


title: Hotelli Hesperia

text: Crowne Plaza siirtyi vuodenvaihteessa 2017–2018 Scandic Hotels Oy:n omistukseen. Hotellin uudeksi nimeksi tulee vuoden 2019 alusta Crowne Plaza Helsinki - Hesperia.


title: Hotelli Hesperia

text: Nykyisten Crowne Plazan ja viereisen Scandic Parkin paikkeille, kaupunkiin johtaneen tien varrelle mutta silloin vielä selvästi kaupungin ulkopuolelle, rakennettiin 1700-luvun lopulla sotilassairaala ja varasto. Myöhemmin, Venäjän vallan aikana alueelle rakennettiin kasarmeja tykistöä varten, ja alue tuli tunnetuksi nimellä Tykistöpiha (), mihin yhä viittaa läheisen Tykistökadun nimi. Suomen itsenäistyttyä Helsingin kaupunki osti alueen rakennuksineen, jotka samoihin aikoihin olivat jo jäämässä keskelle Töölön uutta kerrostalokaupunginosaa. Tämän jälkeen suurin osa Tykistöpihan vanhoista rakennuksista oli pitkään kaupungin puhtaanapitolaitoksen käytössä. Korttelin pohjoislaidalla, nykyisen Crowne Plazan tontilla Kivelänkadun varressa sijainnut kivirakennus toimi kuitenkin aluksi lastentarhana, myöhemmin vuodesta 1937 lähtien Töölön kirjastona, kunnes alueen koko vanha rakennuskanta vuonna 1968 purettiin paikalle rakennettavien hotellien tieltä.


title: Hotelli Hesperia

text: Aiemmin kulttuurirakennusten sijoituspaikaksi kaavaillun Tykistöpihan korttelin kaavoitus suurhotelleille ja 1700-luvulla valmistuneen kirjastorakennuksen purkaminen herättivät aikanaan arvostelua. Hankkeella oli kuitenkin Helsingin kaupunginjohdon vahva tuki ja kaupunginvaltuustossa sitä vastustivat pelkästään SKDL ja TPSL.


title: Blain

text: Blain on kunta läntisessä Ranskassa Loire-Atlantiquen departementissa Pays de la Loiren alueella. Se sijaitsee Nantes-Brest kanavan varrella.


title: Blain

text: Kunnan nähtävyyksiä on keskiaikainen linna "Château de Blain". Se on rakennettu alkujaan 1200-luvulla, mutta se rakennettiin uudelleen 1500-luvulla. Linna oli osa Bretagnen puolustusjärjestelmää, jonka muiden linnojen sijaintipaikat olivat Vitré, Fougères, Ancenis, Châteaubriant ja Clisson.


title: True Stories – tositarinoita Teksasista

text: True Stories – tositarinoita Teksasista ("True Stories") on Talking Heads -yhtyeestä tunnetun David Byrnen ohjaama yhdysvaltalainen satiirinen komediaelokuva vuodelta 1986. Se julkaistiin samoihin aikoihin Talking Headsin samannimisen musiikkialbumin "True Stories" kanssa. David Byrne esittää elokuvan stetson-hattuista ”juontajaa", joka kiertelee avoautollaan kuvitteellisessa Texasin pikkukaupungissa nimeltä Virgil, jossa valmistaudutaan osavaltion 150-vuotisjuhliin. Toista pääosaa, vaimoa etsivää ujoa vanhaapoikaa näyttelee John Goodman.


title: True Stories – tositarinoita Teksasista

text: Byrne sai idean elokuvaan keräämistään paikallislehtien jutuista, jotka kertoivat pikkukaupunkien erikoisista tapahtumista. Elokuvan rakenne on episodimainen ja dokumenttielokuvaa jäljittelevä ilman selvää jatkuvaa juonta.


title: True Stories – tositarinoita Teksasista

text: "True Stories" sai Independent Spirit Awards -ehdokkuudet parhaan esikoiselokuvan ja parhaan kuvauksen sarjoissa.


title: True Stories – tositarinoita Teksasista

text: "Helsingin Sanomien" Pertti Avola kutsui elokuvaa kuivakkaalla huumorilla ryyditetyksi persoonalliseksi lisäksi Suomen videoelokuvatarjontaan. "Video-oppaassa" vuodelta 1994 Kati Sinisalo antoi elokuvalle neljä tähteä viidestä, mikä vastaa sanallista arviota ”erinomainen”.


title: Hugo Haš

text: Martin Hugo Haš (s. 2. helmikuuta 2001 Praha, Tšekki) on tšekkiläinen jääkiekkopuolustaja, joka edustaa SM-liigajoukkue Tapparaa. Hän pelannee tällä hetkellä seuran A-nuorissa. Haš laukoo oikealta.


title: Hugo Haš

text: "ISS Hockey" -sivuston mukaan Haš on kahden suunnan puolustaja, joka luistelee isoon kokoonsa nähden hyvin, tekee fiksuja ratkaisuja kiekollisena, laukoo kovaa ja käyttää ulottuvuuttaan vastustajan syöttöjen katkaisemiseen. Hän on pitänyt itseään peliä tekevänä pelaajana, joka pelaa mieluummin teknisesti kuin kovaa, mutta tarvittaessa myös fyysisesti. Haš on maininnut esikuvikseen Erik Karlssonin ja Victor Hedmanin.


title: Hugo Haš

text: Haš on HC Sparta Prahan kasvatti. Hän oli kaudella 2015–2016 seuran C-nuorten tehokkain puolustaja tehoilla 10+13=23 ja Haš jakoi Spartan sisäisen tehotilaston voiton Dominik Arnoštin ja Ondřej Havlínin kanssa lukemalla +18. Hän voitti myös Tšekin C-nuorten sarjan pudotuspelien puolustajien piste-, maali- ja syöttöpörssin tehoilla 4+6=10 sekä puolustajien tehotilaston lukemalla +13. Haš voitti kauden päätteeksi sarjan mestaruuden, kuten myös seuraavan kauden 2016–2017 päätteeksi.


title: Hugo Haš

text: Toukokuussa 2017 Haš teki juniorisopimuksen Tapparan kanssa, kun seuran edustajat olivat tarkkailleet häntä alle 16-vuotiaiden maajoukkueturnauksessa. Suomeen vain 16-vuotiaana muuttanut Haš pelasi kauden 2017–2018 lähes kokonaan seuran A-nuorissa, joiden eniten maaleja tehnyt puolustaja hän oli seitsemällä osumallaan. Haš teki runkosarjassa kaikkiaan 16 tehopistettä. Hän vahvisti myös kahden playoff-ottelun verran Tapparan B-nuoria, jossa Haš voitti kauden päätteeksi SM-pronssia. Myös Tapparan SM-liigajoukkue oli nimennyt hänet joukkueeseensa Mestarien liigan otteluihin. Haš sai siellä tililleen ensimmäisen ja kauden ainoaksi jääneen miesten pelinsä 4. lokakuuta 2017 slovakialaista HC Banská Bystricaa vastaan. Tappara merkitsi hänet seitsemänneksi puolustajaksi, mutta Haš jäi ottelussa lopulta kuitenkin ilman peliaikaa.


title: Hugo Haš

text: Kaudelle 2018–2019 Haš teki Tapparan kanssa vuoden mittaisen SM-liigasopimuksen.


title: Hugo Haš

text: Haš pelasi alle 18-vuotiaiden MM-kilpailuissa vuonna 2018. Hänet valittiin Ruotsia vastaan pelatun pronssiottelun päätteeksi Tšekin ottelun parhaaksi pelaajaksi. Haš pelasi myös alle 18-vuotiaiden Ivan Hlinkan muistoturnauksessa vuonna 2018 sekä World U-17 Hockey Challengessa vuonna 2017. Yhteensä hän on pelannut 45 poikien maaottelua.


title: Gernot Kerschbaumer

text: Gernot Kerschbaumer (s. 1983) on itävaltalainen suunnistaja. Hän saavutti suunnistuksen EM-kilpailuissa 2018 Sveitsin Ticinossa pitkän matkan pronssimitalin. MM-kilpailuissa hänen paras sijoituksensa on pitkän matkan kahdeksas sija Trentinon MM-kilpailuista 2014.


title: Vay

text:
Vay on kunta läntisessä Ranskassa Loire-Atlantiquen departementissa Pays de la Loiren alueella.
Kunnan nähtävyyksiä on lampi "étang de Clégreuc". Lammella on havaittu yli 160 lintulajia sekä useita harvinaisia kasveja. Linnuista harvinaisimpia on kaulushaikara. Alun perin lampi on tehty myllyä varten.


title: Tapaus Wilt

text: Tapaus Wilt ("Wilt") on Michael Tuchnerin ohjaama brittiläinen rikoskomedia vuodelta 1989. Sen ovat käsikirjoittaneet Tom Sharpen romaanin pohjalta Andrew Marshall ja David Renwick. Pääosia näyttelevät television komediasarjoista tuttu parivaljakko Griff Rhys-Jones ja Mel Smith.


title: Tapaus Wilt

text: Kiltti collegen yhteiskuntaopin opettaja Henry Wilt (Rhys-Jones) on haluttomien opiskelijoidensa masentama ja kotona taistelulajeista ja juppielämästä innostuneen vaimonsa (Alison Steadman) tossun alla. Hän fantasioi vaimostaan eroon pääsemisestä, ja seksinukesta alkunsa saaneiden väärinkäsitysten vuoksi joutuu poliisin (Smith) epäilemäksi tämän murhasta.


title: Tapaus Wilt

text: "Tapaus Wilt" julkaistiin Suomessa VHS-videona, ja MTV3-televisiokanava esitti sen elokuussa 1996. "Helsingin Sanomien" tv-sivulla Mikael Fränti kutsui elokuvaa tuolloin onnettomaksi ja tympeäksi farssiksi, joka hieman paranee loppupuolen kirkkokohtauksissa. "Video-oppaassa" vuodelta 1994 Esko Rautakorpi kuvailee "Tapaus Wiltiä" puisevaksi ja keskinkertaiseksi komediaksi, jonka pohjana oleva kirja on parempi. Hän antaa elokuvalle kaksi tähteä viidestä.


title: Hotelli InterContinental Helsinki

text: Hotelli InterContinental (nimi vuodesta 2000 Scandic Continental ja nykyisin Scandic Park Helsinki) on Helsingissä Mannerheimintien varrella vastapäätä Hesperian puistoa sijaitseva vuonna 1972 avattu hotelli. Hotellin rakennutti Finnairin omistama Nordic Hotell ja yhdeksänkerroksisen rakennuksen suunnitteli arkkitehti Jouko Ylihannu. Samana vuonna 1972 hotellin viereen valmistui myös Hotelli Hesperia. Molemmat hotellit olivat Helsingissä 1973 ja 1975 pidettyjen ETYK-kokousten vieraiden majapaikkoina.


title: Hotelli InterContinental Helsinki

text: Hotellihankkeen taustalla olivat suomalainen lentoyhtiö Finnair, yhdysvaltalaisen Pan Am -lentoyhtiön omistama InterContinental-hotelliketju ja yhteistyökumppaniksi ryhtynyt suomalainen osuusliike OTK. Helsinkiin haluttiin saada kansainvälinen loistohotelli amerikkalaisia turisteja varten sen jälkeen kun Finnar oli 1960-luvulla avannut uusia reittilentoyhteyksiä Pohjois-Amerikkaan. Hanketta pidettiin niin kiireellisenä, että hotellin perustustyöt aloitettiin keväällä 1969 jo puoli vuotta ennen rakennusluvan myöntämistä. Hotelli InterContinental avattiin 15. tammikuuta 1972. Hotellissa oli alkujaan 293 huonetta, lisäsiiven valmistuttua elokuussa 1984 niitä oli 555. Vuodepaikkoja oli noin 1100. Intercontinental oli pitkään Suomen ja Pohjoismaiden suurin hotelli. Hotellin sisustuksen suunnittelijoihin kuului muun muassa Ilmari Tapiovaara. Hotellissa sijaitsi myös Finnairin terminaali ja toimipiste.


title: Hotelli InterContinental Helsinki

text: Hotellissa on nykyisin 523 huonetta, baari, ravintola, kokoustiloja, uima-allas ja kuntohuone.


title: Hotelli InterContinental Helsinki

text: Nykyisten Scandic Parkin ja viereisen Crowne Plazan paikkeille, kaupunkiin johtaneen tien varrelle mutta silloin vielä selvästi kaupungin ulkopuolelle, rakennettiin 1700-luvun lopulla sotilassairaala ja varasto. Myöhemmin, Venäjän vallan aikana alueelle rakennettiin kasarmeja tykistöä varten, ja alue tuli tunnetuksi nimellä Tykistöpiha (), mihin yhä viittaa läheisen Tykistökadun nimi. Suomen itsenäistyttyä Helsingin kaupunki osti alueen rakennuksineen, jotka samoihin aikoihin olivat jo jäämässä keskelle Töölön uutta kerrostalokaupunginosaa. Tämän jälkeen suurin osa Tykistöpihan vanhoista rakennuksista oli pitkään kaupungin puhtaanapitolaitoksen käytössä. Korttelin pohjoislaidalla, nykyisen Crowne Plazan tontilla Kivelänkadun varressa sijainnut kivirakennus toimi kuitenkin aluksi lastentarhana, myöhemmin vuodesta 1937 lähtien Töölön kirjastona, kunnes alueen koko vanha rakennuskanta vuonna 1968 purettiin paikalle rakennettavien hotellien tieltä.


title: Hotelli InterContinental Helsinki

text: Aiemmin kulttuurirakennusten sijoituspaikaksi kaavaillun Tykistöpihan korttelin kaavoitus suurhotelleille herätti aikanaan arvostelua. Hankkeella oli kuitenkin Helsingin kaupunginjohdon vahva tuki ja kaupunginvaltuustossa sitä vastustivat pelkästään SKDL ja TPSL. Väitettiin, että edistysmielisen osuustoimintaliikkeen järjestö OTK oli otettu mukaan hankkeeseen, jotta sille saataisiin sosiaalidemokraattien tuki.


title: Martti (Savukoski)

text: Martti on pieni Savukosken sivukylä. Kylän halki menee tie joka johtaa Korvatunturin juurelle ja Tulppioon. Marttilaisten pääelinkeino on poronhoito.


title: Suurta pahaa

text: Suurta pahaa, Karisto 2004, on Seppo Jokisen kirjoittama jännitysromaani.


title: Suurta pahaa

text: Sorin poliisitalolla eletään normaalia talvikautta; kauan auki olleeseen vakanssiin saadaan helsinkiläinen tulokas Veli-Pekka Simo; hän osoittautuukin erääksi tarinoiden sittemmin värikkäimmäksi hahmoksi - josta Koskinen saa tuon tuosta päänsärkyä.


title: Suurta pahaa

text: Pahin auki oleva rikos on sellainen että eräs perheellinen mies on siepattu kadulta - ja kirjaston hyllystä löytyy irtileikattu sormi, josta on sormenjäljet tuhottu, mutta sormessa on kadonneelle kuuluva kihlasormus.


title: Suurta pahaa

text: Myöhemmin hautausmaalta löytyy avoimesta haudasta kadonneen vaatteisiin puettu päätön ruumis, jolta löytyy myös lompakko; ratkaisevaa on että lompakossa on paitsi vaimon morsiuskuva myös kahden kouluikäisen lapsen. Patologi huomaa, että ruumiilta on poistettu jo varhain kivekset syövän vuoksi - siis kysymys ei ole kadonneesta.


title: Suurta pahaa

text: Lisäksi ruumiin kaula on katkaistu uskomattoman tasaisesti - mikä on teknisesti mahdotonta muulla kuin giljotiinilla. Tästä tuleekin ensimmäinen pitävä johtolanka, koska terään tarvittu erikoisteräslevy oli lopulta helppo jäljittää - tosin aikansa menee ennen kuin se selviää.


title: Suurta pahaa

text: Hiukan myöhemmin katoaa toinen mies, suosittu komedianäyttelijä.


title: Suurta pahaa

text: Samoin päättömänä löydetyn pää putkahtaa esiin eräästä säilytyslokerosta.


title: Suurta pahaa

text: Muitakin yksittäiskohtia nousee esiin uutteralla tutkimustyöllä.


title: Suurta pahaa

text: Eläkeläinen Roine sekaantuu asiaan ja hänen ansioitaan onkin, että syyllinen saadaan selville; nyt paljastuu, että kysymys on monin tavoin seonneesta entisestä yrittäjästä, joka on ottanut vaikutteita Ranskan suuresta vallankumouksesta. Hänellä ja hänen miehillään on käytössä esimerkiksi fryygialaismyssy.


title: Suurta pahaa

text: Koskinen ja poliisit tekevät aseellisen rynnäkön paikalle ja viime hetkessä onnistutaan estämään karmiva murha, jota yritettiin tehdä giljotiinilla, jonka rikollisjohtaja oli itse rakentanut.


title: Suurta pahaa

text: Tosin hinta on kova: myös hullun päärikollisen kaappaama Roine menehtyy vammoihinsa.


title: Suurta pahaa

text: Samoin Ulla Lundelin luiskahtaa raittiuskuuriltaan, joskin loppusivuilla annetaan ymmärtää hänen toipuvan.


title: Suurta pahaa

text: Kirja päättyy Roineen hautajaisiin, joissa Koskinen, Niiranen, Pekki, Kaatio ja kaksi järjestyspuolen miestä kantavat vainajan hautaansa - rikospuolen miehet ensi kerran vuosiin yhdessä virkapuvuissaan.


title: Hotelli Marski

text: Hotelli Marski (nimi nykyisin Scandic Marski) on Helsingissä Mannerheimintie 10:ssä sijaitseva vuonna 1962 avattu hotelli. Hotellin rakennutti Alkon omistama Oy Yhtyneet Ravintolat Ab ja yhdeksänkerroksisen nauhaikkunoin varustetun rakennuksen suunnitteli 1961 arkkitehti Einari Teräsvirta. Hotellin paikalla oli aiemmin Nikolai Kiseleffin rakennuttama ja F. A. Sjöströmin suunnittelema, vuonna 1877 valmistunut asuintalo.


title: Hotelli Marski

text: Hotelli Marski avattiin 1. helmikuuta 1962. Hotellissa oli tällöin 58 huonetta, jotka sijaitsivat talon kuudennessa ja seitsemännessä kerroksessa. Alemmissa kerroksissa oli ravintola, tavaratalo Otra, johon päästiin liukuportaita pitkin, ja Kansallis-Osake-Pankin konttoritiloja. Kahdeksas kerros oli vuokrattu öljy-yhtiö Shellille. Hotellihuoneiden määrä kasvoi 1970- ja 1990-luvuilla, kun hotelli laajeni korttelin muihin rakennuksiin. Hotellin ja ravintolan kalustuksen suunnittelijoihin kuului Ilmari Tapiovaara.


title: Hotelli Marski

text: Hotelli Marski oli pitkään Suomen poliitisen eliitin tapaamispaikkana ja muun muassa presidentti Urho Kekkonen kuului vakiovieraisiin. Rakennuksessa sijaitsi 1980-luvulle saakka M-klubi, jonka tilaisuuksiin pääsivät vain klubin jäsenet. Lisäksi rakennuksessa toimi Helsingin Sanomalehtimiesyhdistyksen vuonna 1962 perustama Helsingin Kansainvälinen Lehdistöklubi eli ns. Pressiklubi.


title: Hotelli Marski

text: Vuonna 2010 kiinteistön osti Valion eläkekassa Alkon eläkesäätiön ollessa myyjänä. Hotellissa oli tällöin 222 huonetta. Hotelli on remontoitavana ja se on tarkoitus avata kesällä 2019. Tällöin hotellissa tulee olemaan yhteensä 360 huonetta.


title: Dennis Stock

text: Dennis Stock (24. heinäkuuta 1928 New York – 11. tammikuuta 2010 Sarasota)


title: Dennis Stock

text: Stock liittyi 17-vuotiaana Yhdysvaltain laivastoon. Vuonna 1947 hänestä tuli "Life"-lehden valokuvaajan Gjon Milin oppilas. Hän voitti ensimmäisen palkinnon "Lifen" nuorten valokuvaajien kilpailussa. Hän liittyi Magnum-kuvatoimistoon vuonna 1951.


title: Dennis Stock

text: Stock kuvasi amerikkalaisuuden sisintä olemusta Hollywoodin tähtien kautta; heistä tunnetuimpana James Dean. Vuosina 1957–1960 hän kuvasi kirjaansa "Jazz Street" muotokuvia jazz-muusikoista, mukaan lukien Louis Armstrong, Billie Holiday, Sidney Bechet, Gene Krupa ja Duke Ellington.


title: Dennis Stock

text: Vuonna 1968 Stock perusti tuotantoyhtiön ja kuvasi useita dokumentteja. Hän tallensi Kalifornian hippien yrityksiä uudistaa yhteiskuntaa 1960-luvun lopulla. 1970- ja 1980-luvuilla hän kuvasi luonnon yksityiskohtia ja maisemia, 1990-luvulla kaupunkien modernia arkkitehtuuria. Myöhäisemmissä teoksissa hän keskittyi kukkien piirteiden tarkasteluun.


title: Dennis Stock

text: Dennis Stock tuotti kirjan tai näyttelyn lähes joka vuosi 1950-luvulta alkaen. Hän piti näyttelyitä Ranskassa, Saksassa, Italiassa, Japanissa ja Yhdysvalloissa. Stockin valokuvia on useimpien huomattavien museoiden kokoelmissa.


title: Dennis Stock

text: Dennis Stockin ja James Deanin ystävyydestä kertova elämäkertaelokuva "Life" ilmestyi vuonna 2015.


title: V1600

text: V1600 luokan kilpa-autoilla ajetaan mm. rallia, rallisprinttiä ja rataa. Rallissa ja radalla ajetaan SM- sarjaa sekä V1600 Cup-mestaruudesta. Sprint:n SM-sarjassa on V1600 kalustolle oma luokka. V1600 luokan autot ovat vuosimallia 2000 tai uudempia. Perusidea on kehittää luokka jossa autot ovat tasaväkisiä ja kilpailukulut pysyvät maltillisina. Luokka on AKK-Motorsport ry:n alainen kilpa-autoluokka. .


title: Steubenville (Ohio)

text: Steubenville on kaupunki Ohion osavaltiossa, Yhdysvalloissa. Sen väkiluku oli vuoden väestönlaskennassa 18 659. Steubenville on saanut nimensä Fort Steuben -linnoituksesta, joka aiemmin sijaitsi kaupungin paikalla. Se on Jeffersonin piirikunnan hallintokeskus.


title: Legends Trophy

text: Legends autot näyttävät ja perustuvat 30- ja 40-lukujen amerikkalaisiin coupe- ja sedan-malleihin. Korit ovat alkuperäisistä ja ovat varustettu Yamaha XJR 1300cm³ moottoripyörän moottorilla ja 5-nopeuksisella jaksoittaisella vaihteistolla. Kiihtyvyys 0-100 km/h neljässä sekunnissa ja huippunopeus 140-200 km/h. Renkaiden mallit ja tyypit on tarkaan määritelty kesän ja talven osalta


title: Legends Trophy

text: Legends-autot valmistetaan USA:ssa . Autot ovat alustasäätöjä lukuun ottamatta käytännössä samoja, jolloin menestyminen on aidosti ratin ja penkin välistä kiinni. Luokan tasaisuus sekä kohtalainen kustannustaso ovat tehneet Legendseistä Suomen runsaslukuisimman -sekä kovatasoisimman, rataluokan. Suomen osakilpailuissa nähdään noin 30-40 autoa jokaisessa kilpailulähdössä. Luokka on kasvanut runsaasti viime vuosina myös Pohjoismaissa ja Baltiassa.


Red Bull Air Race World Championship -kausi 2009 oli Red Bull Air Race World Championship -sarjan seitsemäs kausi. Kauden kuudesta kilpailusta ensimmäinen järjestettiin Abu Dhabissa 17.–18. huhtikuuta ja viimeinen Barcelonassa 3.–4. lokakuuta. Mestaruuden voitti brittiläinen Paul Bonhomme.


title: Red Bull Air Race World Championship -kausi 2009

text: Pisteet 11 parhaalle 12–10–9–8–7–6–5–4–3–2–1, yksi lisäpiste aika-ajon nopeimmalle.


title: Formula 2 Belgian Grand Prix 2018

text: Formula 2 Belgian Grand Prix 2018 oli Formula 2 -kauden 2018 yhdeksäs osakilpailu, joka ajettiin 25.–26. elokuuta Circuit de Spa-Francorchamps’n moottoriradalla Belgiassa.


title: GP3 Belgian Grand Prix 2018

text: GP3 Belgian Grand Prix 2018 oli GP3-kauden 2018 kuudes osakilpailu, joka ajettiin 25.–26. elokuuta Circuit de Spa-Francorchamps’n moottoriradalla Belgiassa.


title: V8Thunder

text: V8 Thunder -luokassa ajetaan kolmella eri korimallilla: Chevrolet Camaro, Dodge Challenger tai Ford Mustang. Luokka on alun perin lähtöisin Ruotsista, nyt myös Suomessa, Norjassa ja Tanskassa. Toisin kuin muissa RATA-SM -luokissa, V8 Thunder Cupissa ajetaan euroista, vuonna 2016 luokassa oli 50 000 euron palkintopotti.


title: V8Thunder

text: Moottori on LS3CC ruiskumoottori, minimipaino kuljettajan kanssa 1215 Kg (2017 alkaen). Hevosvoimia moottoreissa on noin 450 hc


title: V8Thunder

text:
Vaihteisto:on G Force Dogtype 4 vaihteinen manuaalivaihteisto. Taka-akseli: Winters Fordin 9 " Quaife. Korimallit: Chevrolet Camaro
Ford Mustang
Dodge Challenger


title: René Nyman

text: René Israel Nyman (21. marraskuuta 1916 Helsinki, Suomen suuriruhtinaskunta – 19. toukokuuta 1997 Helsinki) oli suomalainen kilpapurjehtija. Hän kilpaili neljissä kesäolympialaisissa.


title: René Nyman

text: Urheilu-urallaan muun muassa Hangö Segelföreningiä ja Helsingfors Segelklubbia edustanut Nyman kilpaili neljissä kesäolympialaissa. Berliinissä 1936 hän sijoittui yksikköjollissa kymmenenneksi, Lontoossa 1948 Star-luokassa parinsa Christian Ilmonin kanssa 12:nneksi ja Helsingissä 1952 19:nneksi ja Roomassa 1960 Louhi-luokassa yhdessä Lasse Dahlmanin ja Heinrich Schaarschmidtin kanssa 17:nneksi. Nyman voitti Pohjoismaiden mestaruuden 8-metristen veneluokassa vuonna 1940.


title: Christian Ilmoni

text: Bror-Christian Ilmoni (8. maaliskuuta 1918 Parainen – 27. tammikuuta 2008 Helsinki) oli suomalainen kilpapurjehtija.


title: Christian Ilmoni

text: Muun muassa Nyländska Jaktklubbenia edustanut Ilmoni sijoittui Star-luokassa parinsa René Nymanin kanssa Lontoon kesäolympialaisissa 1948 12:nneksi ja Helsingin kesäolympialaisissa 1952 19:nneksi. Berliinin kesäolympialaisissa 1936 hän oli varamies. Hän voitti Star-veneluokassa epävirallisia Suomen mestaruuksia.


title: Christian Ilmoni

text: Ilmoni toimi myös pujottelun parissa muun muassa Suomen pujottelumaajoukkueen johtajana. Hän toimi Suomen Hiihtoliiton alppilajivaliokunnan jäsenenä 16 vuotta joista kaksi puheenjohtajana.


title: Olavi Talja

text: Olavi Anselmi Talja (20. maaliskuuta 1925 Jääski – 17. joulukuuta 1994 Lahti) oli suomalainen keskimatkojen juoksija.


title: Olavi Talja

text: Enson Kisailijoita ja Lahden Urheilijoita edustanut Talja sijoittui Lontoon kesäolympialaisissa 1948 Suomen joukkueessa 4×400 metrin viestijuoksussa neljänneksi. Hän kilpaili olympiatasolla Lontoossa myös 400 metrillä ja Helsingissä 1952 800 metrillä.


title: Olavi Talja

text: Taljan ennätys 400 metrillä oli vuonna 1948 juostu 49,5 sekuntia ja 800 metrillä vuonna 1950 juostu 1.52,6. Kalevan kisoissa Talja saavutti 400 metrillä hopeaa 1947 ja pronssia 1948 sekä 800 metrillä hopeaa 1949 ja 1950 sekä pronssia 1948. Hän kilpaili vuosina 1946–1952 kymmenessä maaottelussa.


title: Olavi Talja

text: Taljan isä Matti Talja (1900–1968) juoksi vuonna 1925 10 000 metrillä SM-pronssia ja 25 000 metrillä SM-hopeaa.


title: Meri Toppelius

text: Jenny Maria (Meri) Toppelius (9. heinäkuuta 1863 Hamina – 1896 Chicago) oli amerikansuomalainen pedagogi, joka esitteli Uno Cygnaeuksen 1860-luvulla kehittämän käsityönopetuksen (veisto) koulutusjärjestelmän Yhdysvalloissa.


title: Meri Toppelius

text: Toppelius opiskeli Vera Hjeltin kasvatusopillisessa veistokoulussa ja toimi valmistuttuaan koulun opettajana. Vuonna 1890 Toppelius kutsuttiin Bostoniin esittelemään Slöjd-koulutusjärjestelmää. Bostonin lisäksi hän toimi mies- ja naispuolisten veistonopettajien kouluttajana Chicagossa.


title: Pipin

text: Pipin -nimisiä henkilöitä ovat olleet:


title: Richard Jensen (jalkapalloilija)

text: Richard Olav Jensen (s. 9. syyskuuta 1997 Porvoo) on suomalainen jalkapalloilija. Jensen siirtyi heinäkuussa 2018 Roda JC:hen, joka pelaa Alankomaiden toiseksi korkeimmalla sarjatasolla Eerste divisiessä. Jensenin pelipaikka on puolustaja. Jensen on pelannut Suomen nuorten maajoukkueissa useita otteluita. Richardin veli Fredrik Jensen pelaa FC Augsburgissa.


title: Antti Törmänen (gon pelaaja)

text: Antti Törmänen (s. 28. kesäkuuta 1989 Oulu) on suomalainen gon pelaaja ja go-ammattilainen. Japanin go-liitto myönsi joulukuussa 2015 Törmäselle ammattilaisstatuksen ensimmäisenä länsimaalaisena 18 vuoteen.


title: Ari-Pekka Lahti

text: Ari-Pekka Lahti on suomalainen näytelmäkirjailija, dramaturgi ja teatteriohjaaja. Lahti on Ruska Ensemblen toinen taiteellinen johtaja. Lahti sai näyttämötaiteen valtionpalkinnon vuonna 2011.


Luettelo Portugalin laivaston korveteista sisältää Portugalin laivaston korvetit.


title: Seurojentalon tango

text: Seurojentalon tango on suomalainen televisioelokuva vuodelta 2003. Sen on käsikirjoittanut Riitta Nyqvist ja ohjannut Pekka Ruohoranta.Rooleissa nähdään muun muassa Rea Mauranen, Leena Uotila, Tarja Keinänen, Sinikka Sokka, Marja Packalen, Tarja-Tuulikki Tarsala, Kristiina Elstelä ja Marja-Leena Kouki.


title: Bobi Sourander

text: Bobi Sourander (15. joulukuuta 1928 Kemi – 16. lokakuuta 2008 Tukholma ) oli suomenruotsalainen kirjailija ja toimittaja. Hän oli  Dagens Nyheter -lehden kirjeenvaihtaja latinalaisessa Amerikassa vuosina 1969–1974.


title: Bobi Sourander

text: Sourander raportoi Santiagosta vuoden 1973 Chilen vallankaappausta. Kuukauden päästä vallankaappauksesta hän oli vangittuna ja sijoitettuna Santiagon kansallisstadioniin, jossa oli lähes kaksi tuhatta poliittista vankia. Sourander vapautettiin kahden viikon jälkeen, mutta karkotettiin Chilestä.


title: Bobi Sourander

text: Sourander debytoi rikoskirjailijana vuonna 1984, jolloin ilmestyi hänen poliittinen trillerinsä "Ett kilo diamanter". Tätä seurasi viisi viisi teosta, joista viimeinen, "Förlorarna" (1995), käsitteli Olof Palmen murhaa. Useat hänen teoksistaan keskittyvät kolmannen maailman ongelmiin. Hänen vaimonsa oli Ewa ja hänellä oli kaksi lasta aikaisemmista avioliitoistaan.


title: Streptotsosiini

text: Streptotsosiini eli streptotsotosiini (CHNO) on nitrosoureajohdannaisiin kuuluva orgaaninen yhdiste. Yhdistettä käytetään lääketieteessä eräiden haimasyöpätyyppien hoitamiseen.


title: Streptotsosiini

text: Streptotsosiini on huoneenlämpötilassa väritöntä kiteistä ainetta. Yhdiste liukenee esimerkiksi veteen, etanoliin ja asetoniin. Yhdiste on optisesti aktiivinen ja sen kiertokyky vesiliuoksessa on +39. Streptotsosiinilla esiintyy mutarotaatiota. Streptotsosiini eristettiin ensimmäisen kerran "Streptomyces achromogenes"-bakteerikannasta vuonna 1965. Yhdisteellä havaittiin olevan antibakteerisia ominaisuuksia. Jatkotutkimuksissa yhdisteen havaittiin myös tappavan syöpäsoluja. Streptotsosiini alkyloi syöpäsolujen DNA:ta ja solut eivät pysty enää jakautumaan. Streptotsosiini kulkeutuu haiman Langerhansin saarekkeisiin ja sitä käytetään saarekesolukarsinooman hoidossa. Usein lisäksi käytetään fluorourasiilia.


title: Streptotsosiini

text: Streptotsosiinin aiheuttamia haittavaikutuksia ovat huonovointisuus sekä myrkyllisyys maksalle ja munuaisille. Streptotsosiini aiheuttaa diabetestä useille nisäkkäille esimerkiksi hiirille, koirille ja apinoille. Sitä käytetäänkin diabetestutkimuksissa aiheuttamaan koe-eläimille diabetestä. Ihmisillä vastaavaa vaikutusta ei ole varmasti todistettu, mutta aine voi vaikuttaa sokeriaineenvaihduntaan.


title: Streptotsosiini

text: Streptotsosiinia valmistetaan bioteknisesti kasvattamalla "Streptomyces achromogenes"-bakteeria tai nitrosoimalla glukosamiinin ja metyyli-isosyanaatin reaktiotuotetta.


title: Fugas-luokka

text: Fugas-luokka oli Neuvostoliiton laivaston 1930- ja 1940-luvuilla valmistettujen miinanraivaajien muodostama alusluokka, joka voidaan jakaa neljään alaluokkaan eli projekteihin 3, 53, 53U ja 58. Luokkaan kuului yhteensä 44 alusta.


title: Fugas-luokka

text: Vuonna 1930 hankittuun projekti 3:een kuului kahdeksan alusta, joissa oli 52 hengen miehistö.


title: Fugas-luokka

text: Vuonna 1933 hankittuun paranneltuun projekti 53:een kuului 10 alusta. Laajarunkoiseen projekti 53U:hun kuului 17 vuonna 1937 hankittua alusta. Projektin ilmatorjuntaa oli vahvistettu, jolloin miehistötarve nousi 66 henkeen. Viimeinen projekti 58 hankittiin myös vuonna 1937 ja siihen kuului seitsemän alusta. Niissä oli voimakkaammat moottorit ja paranneltu taistelukestävyys.


title: Tauno Lindgren

text: Tauno Lindgren (4. joulukuuta 1911Kemi – 25. kesäkuuta 1991 Espoo) oli suomalainen pyöräilijä. Hän osallistui 1936 kesäolympialaisten maantieajoon. Hän voitti ensimmäiset Siuntion ajot vuonna 1935 sekä seuraavana vuonna 1936.


title: Heinz Kessler

text: Heinz Kessler (20. tammikuuta 1920 – 2. toukokuuta 2017) oli Itä-Saksan puolustusministeri. Hän sai vuonna 1993 seitsemän ja puolen vuoden vankeustuomion annettuaan määräyksen, jonka vuoksi Saksojen rajalla ammuttiin 200 ihmistä.


title: Luciano Liggio

text: Luciano Liggio (6. tammikuuta 1925 – 15. marraskuuta 1993) oli italialainen mafiapäällikkö. Hän oli avaintodistajana, kun italialaisten poliitikkojen ja mafian suhteita tutkittiin.


title: Kotirauha (täsmennyssivu)

text: Kotirauha on:


title: Olli-Pekka Vainio

text: Olli-Pekka Vainio (s. 1976) on suomalainen teologi. Hän työskentelee dogmatiikan yliopistonlehtorina ja ekumeniikan dosenttina Helsingin yliopiston teologisessa tiedekunnassa. Teologian tohtoriksi hän väitteli vuonna 2004 luterilaisen vanhurskauttamisopin kehityksestä. Hän on muun muassa uskonnonfilosofian sekä Martin Lutherin ja Søren Kierkegaardin ajattelun asiantuntija.


title: Olli-Pekka Vainio

text: Vainio on ollut vierailevana tutkijana Princetonin yliopistossa (2008, 2016–2017) ja Oxfordin yliopistossa (2011–2012). Princetonissa hän oli mukana Nasan rahoittamassa astrobiologian alaan kuuluvassa tutkimusprojektissa.


title: Valtakunnallinen levänseuranta

text: Valtakunnallinen levänseuranta on Suomen ympäristökeskuksen, elinkeino-, liikenne- ja ympäristökeskusten ja kuntien, kaupunkien ja kuntien, ylläpitämä havainto-ohjelma ensisijaisesti sinilevälajien levinneisyyden kartoittamiseksi Suomessa. Ohjelmaan liittyy avoin kansailaishavainnointikin Suomen ympäristökeskuksen järvi- ja merihavaintojen esittämiseksi Järviwikissä, joka on laajennus myös Meriwikiksi.


title: Stella Hagelstam

text: Stella Hagelstam (s. 28. helmikuuta 1984 Sipoo, Suomi) on suomalainen kouluratsastaja. Hän edusti Suomea  2014 ratsastuksen MM-kisoissa ja 2013 kouluratsastuksen EM-kisoissa.


title: Stella Hagelstam

text: Hänen paras kilpailutuloksensa on 10. sija joukkuekouluratsastuksessa ja 45. sija  kouluratsastuksessa vuoden 2013 ratsastuksen EM-kilpailuissa. Hän on myös moninkertainen SM-mitalisti.


title: Joachim Mickwitz

text: Joachim Mickwitz (s. 1962) on suomalainen historioitsija ja lehtori Åbo Akademissa. Hän julkaisi vuonna 1995 väitöskirjansa "Folkbildning, företag, propaganda: den finska icke-fiktiva filmen på det fält där nationellt symbolgods skapades under mellankrigstiden." Sittemmin hän on julkaissut kir"jat Itärajan vartijat 4" yhdessä Jyrki Paaskosken kanssa vuonna 2004 ja "Finskt krig – svenskt arv" -teoksen Tom Gullbergin ja Nils Erik Forsgårdin kanssa vuonna 2008. Julia Dahlbergin kanssa Mickwitz on tehnyt Donnerin suvusta kertovan historiateoksen "Havet, handeln och nationen" (2014) Mickwitz on myös julkaissut useita artikkeleita Itämeren alueen verkostoista 1700-luvulla.


title: Joachim Mickwitz

text: Mickwitz sai Svenska litteratursällskapet -palkinnon vuonna 1996.


title: Michaíl Stasinópoulos

text: Michaíl Stasinópoulos (, 27. heinäkuuta 1903 Kalamáta, Kreikka – 31. lokakuuta 2002 Ateena, Kreikka) oli kreikkalainen poliitikko, joka toimi Kreikan presidenttinä 18. joulukuuta 1974 – 19. heinäkuuta 1975.


title: Michaíl Stasinópoulos

text: Stasinópoulos syntyi Kalamátassa Peloponnesoksella vuonna 1903. Hän opiskeli oikeustiedettä Ateenan yliopistossa, ja väitteli tohtoriksi vuonna 1934. Stasinópoulos toimi Ateenan yliopiston hallinto-oikeuden apulaisprofessorina vuodesta 1937 ja Panteion-yliopiston professorina vuodesta 1943. Hän toimi myös viimeksi mainitun yliopiston rehtorina vuosina 1951–1958. Vuosina 1951–1953 Stasinópoulos toimi Kreikan yleisradioyhtiö Ellinikí Radiofonía Tileórasin (ERT) puheenjohtajana.


title: Michaíl Stasinópoulos

text: Politiikassa Stasinópoulos toimi Uusi demokratia -puolueessa. Hän toimi ministerinä Dimítrios Kiousópouloksen hallituksessa vuonna 1952 sekä Konstantínos Georgakópouloksen hallituksessa vuonna 1958. Stasinópoulos valittiin Kreikan parlamenttiin vuoden 1974 parlamenttivaaleissa. Kun Kreikasta tuli tasavalta sotilasjuntan kauden ja vuoden 1974 kansanäänestyksen jälkeen, parlamentti valitsi Stasinópouloksen väliaikaiseksi presidentiksi ajalle 18. joulukuuta 1974 – 19. heinäkuuta 1975, kunnes uusi valtiomuoto saatiin valmiiksi.


title: Michaíl Stasinópoulos

text: Stasinópoulos julkaisi useita tieteellisiä artikkeleita sekä kirjallisia teoksia, mukaan lukien ranskankielisen runouden ja proosan käännöksiä. Hänet valittiin Ateenan akatemiaan vuonna 1968. Stasinópoulosta ehdotettiin Nobelin rauhanpalkinnon saajaksi vuosina 1969 ja 1970.


title: HMS Bruray

text: HMS Bruray (viirinumero T236) oli Britannian kuninkaallisen laivaston Isles-luokan aseistettu sukellusveneidentorjuntatroolari.


title: HMS Bruray

text: Alus tilattiin heinäkuussa 1941 Trawler Builder Cook Welton and Gammellilta Beverleystä, ja sen moottorin toimitti Holmes. Alus laskettiin vesille 16. toukokuuta 1942 ja otettiin palvelukseen 1. kesäkuuta.


title: HMS Bruray

text: Alus lainattiin 8. lokakuuta 1943 Portugalin laivastolle, joka nimesi sen "NRP P1":ksi. Alus palautettiin 2. heinäkuuta 1945 kuninkaalliselle laivastolle, joka siirsi sen reserviin. Alus myytiin 11. helmikuuta 1946 Portugalille, joka liitti sen laivastoonsa lokakuussa nimellä "NRP São Miguel" (runkonumero M). Aluksen runkonumeroksi vaihdettiin 1951 M403. Alus romutettiin Lissabonissa 1957.


title: HMS Eriskay

text: HMS Eriskay (viirinumero T217) oli Britannian kuninkaallisen laivaston Isles-luokan aseistettu sukellusveneidentorjuntatroolari.


title: HMS Eriskay

text: Alus tilattiin 17. toukokuuta 1941 Fleming and Fergusonilta Paisleystä. Alus laskettiin vesille 28. elokuuta 1942.


title: HMS Eriskay

text: Alus lainattiin 8. lokakuuta 1943 Portugalin laivastolle, joka nimesi sen "NRP P8":ksi. Alus palautettiin 26. kesäkuuta 1945 kuninkaalliselle laivastolle, minkä jälkeen se osallistui Välimeren saattueiden suojaamiseen. Alus haaksirikkoutui 12. marraskuuta 1945 São Jorgen edustalla Azorien rannikolla.


title: HMS Hayling (T271)

text: HMS Hayling (viirinumero T271) oli Britannian kuninkaallisen laivaston Isles-luokan aseistettu sukellusveneidentorjuntatroolari.


title: HMS Hayling (T271)

text: Alus tilattiin 1. tammikuuta 1942 Trawler Builder Cook Welton and Gammellilta Beverleystä, ja sen moottorin toimitti Holmes. Alus laskettiin vesille 17. elokuuta.


title: HMS Hayling (T271)

text: Alus lainattiin lokakuussa 1943 Portugalin laivastolle, joka nimesi sen "NRP P3":ksi. Alus palautettiin heinäkuussa 1945 kuninkaalliselle laivastolle. Alus myytiin 11. kesäkuuta 1946 Portugalille, joka liitti sen lokakuussa laivastoonsa nimellä "NRP Terceira" runkonumerolla T. Aluksen runkonumeroksi vaihdettiin 1951 M402 ja edelleen vuonna 1956 M393. Alus poistettiin palveluksesta 1957.


title: HMS Whalsay

text: HMS Whalsay (viirinumero T293) oli Britannian kuninkaallisen laivaston Isles-luokan aseistettu sukellusveneidentorjuntatroolari.


title: HMS Whalsay

text: Alus tilattiin Trawler Builder Cook Welton and Gammellilta Beverleystä, ja sen moottorin toimitti Holmes. Alus laskettiin vesille 4. huhtikuuta 1942.


title: HMS Whalsay

text: Alus lainattiin lokakuussa 1943 Portugalin laivastolle, joka nimesi sen "NRP P4":ksi. Alus palautettiin kesäkuussa 1945 kuninkaalliselle laivastolle. Alus myytiin kesäkuussa 1946 Portugalille, joka liitti sen laivastoonsa lokakuussa nimellä "NRP Santa Maria" runkonumerolla MR. Aluksen runkonumeroksi vaihdettiin 1951 M404 ja edelleen vuonna 1956 M392. Alus poistettiin alusluettelosta 1971.


title: Klušinon taistelu

text: Klušinon taistelu oli heinäkuussa 1610 käyty yhteenotto Stanisław Żółkiewskin johtamien puolalaisten ja ruotsalaisen Jacob De la Gardien johtamien venäläisten ja palkkasotilaiden välillä Klušinon kentällä Venäjällä. Puolalaisten onnistui taistelun aikana kukistaa itseään huomattavasti suurempi sotajoukko ratsuväellään, kuten oli käynyt aiemmin Kirkholman taistelussa. Voittonsa jälkeen puolalaiset valtasivat Moskovan ja asettivat Venäjän tsaariksi Sigismund III:n pojan Vladislav IV:n


title: Klušinon taistelu

text: 1600-luvun alussa Moskovan Venäjällä vallitsi poliittinen kriisi kolmen eri kruununtavoittelijan kilpaillessa valtaistuimesta.Fjodor II päätyi pajarien murhaamaksi, pajarien kannattama ehdokas oli Vasili Šuiski, kun taas Puola-Liettuan kuningas Sigismund III tuki Iivana IV:n pojaksi esittäytynyttä niin sanottua Vale-Dmitriä, jonka oikea henkilöllisyys on jäänyt epäselväksi. Vale-Dmitri oli luvannut kääntyä puolalaisten tukea vastaan katolilaisuuteen. Vale-Dimitri pääsi kruunauttamaan itsensä tsaariksi ja vuonna 1606 hän nai puolalaisen Sandomierzin ruhtinaan tyttären. Häihin Moskovassa oli kutsuttu myös puolalaisia ja näiden mukana tuli käännytysyrityksiä tehneitä jesuiittoja. Tästä raivostunut moskovalainen ortodoksinen rahvas surmasi suuren osan häävieraista ja itse Vale-Dimitrin. Tapahtumien jälkeen valtaan nousi Vasili Šuiski.


title: Klušinon taistelu

text: Sigismund III päätti kostaa häiden tapahtumat ja Puolan kuningas marssi kohti Moskovaa vaatien hyvitystä. Sigismundin sotkeutuessa Venäjän asioihin tapahtumat alkoivat kiinnostaa myös Puolan kilpailija Ruotsia. Kaarle IX lupasi auttaa Vasili Šuiskia antaen tälle 5 000 Jacob De la Gardien johtamaa sotilasta Käkisalmen luovutusta vastaan. Vasili Šuiski suostui vaatimukseen vaihtoehtojen puutteessa.


title: Klušinon taistelu

text: Heinäkuussa 1610 hetmanni Stanisław Żółkiewskin johtamat 7 000 puolalaista kohtasivat venäläisten 30 000 sotilasta ja De la Gardien noin 6 000 sotilasta Klušinon kentällä. Monet puolalaisista olivat ratsuväen husaareja, kun taas venäläisten joukoista yli puolet olivat pajareja tai streltsejä. De la Gardien joukkoihin kuului skotlantilaisia, saksalaisia ja ranskalaisia palkkasotilaita. Kuten aikaisemmin Kirkholmassa puolalaisten onnistui voittaa heitä itseään paljon suurempi ja tulivoimaisempi joukko ratsuväkensä avulla. De la Gardien palkkasoturit taistelivat rivistönä piikkipeisten suojatessa tuliasein varustautuneita sotilaita. Puolalaisten onnistui ampua aukkoja vihollistensa riveihin pikkutykeillä eli falconeteilla. Ratsuväki pääsi hyökkäämään näin syntyneistä aukoista hitaasti lataavia palkkasotureita vastaan. De la Gardiella oli vaikeuksia hallita palkkasoturijoukkojaan, joista osa siirtyi vihollisen puolelle. Taistelun aikana hän jäi puolalaisten piirittämäksi, mutta hänen onnistui silti paeta neuvottelemalla.


title: Klušinon taistelu

text: Voittonsa jälkeen puolalaiset marssivat Moskovaan. Vasili Šuiski vangittiin ja vietiin kahleissa Varsovaan, jonka jälkeen valtiopäivät valitsivat uudeksi tsaariksi Sigismundin pojan Vladislav IV:n. Kremliin jätettiin puolalainen varuskunta, mutta muuten Puola-Liettuan yläluokka kieltäytyi sotilaallisesta läsnäolosta Venäjällä jättäen uuden tsaarin aseman heikoksi. Ruotsalaiset eivät voineet hyväksyä puolalaisten asemaa Venäjällä, vaan he ajoivat tsaariksi puolestaan Kaarle IX:n poikia Kustaa Aadolfia ja Carl Phillipiä.


title: Klušinon taistelu

text: Venäläisiä ei miellyttänyt puolalainen eikä ruotsalainen vaihtoehto, vaan ulkomaiden läsnäolo herätti kansallisen vapautuksen rintaman. Liikettä johti ensin metropoliitta Filaret eli Fjodor Romanov. Kun hänet vangittiin johtohahmoksi nousi Mihail Romanov. Lopulta vuonna 1612 venäläinen kansanarmeija vapautti Moskovan ja Mihailista tehtiin uusi tsaari vuonna 1613. Sota Venäjän ja Puola-Liettuan välillä jatkui tosin vielä useita vuosia.


title: Johanneksen evankeliumin 4. luku

text: Johannes 4 on Johanneksen Evankeliumin neljäs luku kristittyjen Raamatun Uudessa testamentissa.


title: Johanneksen evankeliumin 4. luku

text: Fariseukset huomaavat, että Jeesus kastaa enemmän ihmisiä kuin Johannes Kastaja. Evankeliumi Johanneksen mukaan 4:2 toteaa, että "... tosin hän ei itse kastanut, vaan hänen opetuslapsensa", vaikka Evankeliumi Johanneksen mukaan 3:26 viittaa selvästi siihen, että Jeesus itse kastoi - "se mies, joka oli kanssasi (Johannes Kastaja) Jordanin toisella puolella". Jeesus huomioi tämän, lähtee Juudeasta, ja lähtee palaamaan Galileaan. Evankeliumi Johanneksen mukaan 4:4 kirjaa, että päästäkseen Galileaan oli tarpeen mennä Samarian läpi, vaikka vaihtoehtoisen reitti oli olemassa Perean kautta Jordanin itäpuolella. Josefus kirjoitti, että tämä on tavallinen tapa, kun galilealaiset olivat menossa Jerusalemiin juhlille. 1800-luvulla anglikaaninen piispa Charles Ellicott toteaa, että fariseukset "valitsivat pidemmän tien Perean kautta, välttääkseen kosketusta Samarian maan ja kansan kanssa". Ellicott viittaa siihen, että tarve kulkea Samarian kautta ei ollut maantieteellinen välttämättömyys, mutta se tuli Jeesuksen tarkoituksesta julistaa "oikean uskonnon ja jumalanpalveluksen periaatteita... kaikille kansoille".


title: Johanneksen evankeliumin 4. luku

text: Sitten Jeesus menee samarialaiseen Sykarin kaupunkiin, ja lepää matkansa jälkeen Jaakobin kaivolla, kun taas Hänen opetuslapsensa menevät kaupunkiin hakemaan ruokaa. Evankeliumi toteaa, että oli "noin kuudes tunti" eli puoliltapäivin (juutalaisen laskun mukaan) tai illalla (roomalaisen laskun mukaan); kuvatut tapahtumat ovat johdonmukaisia jälkimmäisen vaihtoehdon kanssa, koska keskipäivällä ei ollut luonnollinen aika lepäämiseen matkan jälkeen eikä veden nostamiseen.


title: Johanneksen evankeliumin 4. luku

text: Kun Jeesus odottaa, että hänen opetuslapsensa palaavat, samarialainen nainen tulee kaivolle, ja Jeesus pyytää häneltä juotavaa. Nainen on yllättynyt ja sanoo, että samarialaiset ja juutalaiset eivät ole tekemisissä keskenään. Jeesus vastaa, että jos nainen todella olisi tiennyt, kuka hän oli, nainen olisi pyytänyt ja hän olisi antanut naiselle "elävää vettä". "Joka juo tätä vettä, sen tulee uudelleen jano, mutta joka juo minun antamaani vettä, ei enää koskaan ole janoissaan. Siitä vedestä, jota minä annan, tulee hänessä lähde, joka kumpuaa ikuisen elämän vettä." Nainen kysyy tätä "vettä" ja Jeesus käskee hänen mennä hakemaan miehensä. Nainen toteaa, että hänellä ei ole miestä, ja Jeesus sanoo, että naisella on ollut viisi aviomiestä, ja nyt hän elää miehen kanssa, joka ei ole hänen miehensä. Silloin nainen havaitsee, että Jeesus on profeetta. Sitten Jeesus opettaa hänelle Jumalan palvelemisesta, kuinka se on tehty aiemmin, tietyissä paikoissa, ja miten se tehdään oikein tulevaisuudessa. "Tulee aika - ja se on jo nyt - jolloin kaikki oikeat rukoilijat rukoilevat Isää hengessä ja totuudessa. Sellaisia rukoilijoita Isä tahtoo. Jumala on henki, ja siksi niiden, jotka häntä rukoilevat, tulee rukoilla hengessä ja totuudessa." Sitten nainen sanoo, että Messias tulee ja selittää kaiken. Jeesus julistaa, että hän on Messias: "Minä se olen, minä, joka tässä puhun kanssasi" (Joh. 4:26).


title: Johanneksen evankeliumin 4. luku

text: Useat kommentaattorit ovat todenneet Jeesuksen avoimuuden samarialaiselle naiselle, kontrastina hänen varautuneemmalle viestinnälleen juutalaisten kanssa: juutalaisille "Messias oli valloittava kuningas, joka auttaisi heitä ratsastamaan heidän vihollistensa niskaan, ja kostamaan heidän vainonsa ja sortonsa", ja siksi Jeesuksen väite, että hän olisi Messias, välttämättä vaaransi poliittisen tulkinnan. Evankeliumissa Johanneksen mukaan 6:15: "Mutta Jeesus tiesi, että ihmiset aikoivat väkisin tehdä hänestä kuninkaan, ja siksi hän vetäytyi taas vuorelle. Hän meni sinne yksin". Mutta tälle samarialaiselle naiselle Messias oli yksi, joka oli tuleva "ilmoittamaan meille kaiken" Jumalan rukoilemisesta.


title: Johanneksen evankeliumin 4. luku

text: Jeesuksen opetuslapset palaavat tapaamaan häntä kaivolle, ja nainen palaa kaupunkiin, kertoo ihmisille, että Jeesus tiesi hänestä kaiken, ja ihmettelee, onko hän Messias. Ihmiset päättävät mennä itse katsomaan. Opetuslapset samaan aikaan yrittävät antaa Jeesukselle ruokaa, mutta hän kieltäytyy sanomalla: "Minun ruokani on se, että täytän lähettäjäni tahdon ja vien hänen työnsä päätökseen".


title: Johanneksen evankeliumin 4. luku

text: Jeesus kommentoi kahta sanontaa, jotka hänen kuulijansa tunsivat: "neljä kuuta kylvöstä korjuuseen" (Joh. 4:35) ja "toinen kylvää, toinen korjaa" (Joh. 4:37). Monet samarialaiset tulivat kaupungista. Jeesus puhuu heille, ja he suostuttelevat häntä jäämään kahdeksi päiväksi opettamaan heitä. Hänen sanansa vakuuttavat heidät, että hän on "Messias, maailman Vapahtaja". Luterilainen teologi Hermann Olshausen kuvasi tätä tapausta "merkittävänä, harvinaisena esiintymänä Herran pappeudesta, joka tuottaa heräämisen suuressa mittakaavassa".


title: Johanneksen evankeliumin 4. luku

text: Apostolien Tekojen kirjoittaja huomautti, että Jeesuksen apostoleille antamaan tehtävään kuului saarnata evankeliumia Samariassa (Apt. 1:8) ja Filippos nähdään saarnaamassa Kristusta (tai Messiasta) sillä alueella (Apt. 8:5). Kerronta jatkuu edelleen: "Kun Jerusalemissa olevat apostolit kuulivat samarialaisten ottaneen vastaan Jumalan sanan, he lähettivät Pietarin ja Johanneksen heidän luokseen. Perille tultuaan nämä rukoilivat Samarian uskovien puolesta, että he saisivat Pyhän Hengen" (Apt. 8:14-15).


title: Johanneksen evankeliumin 4. luku

text: Sitten Jeesus lähtee takaisin Galileaan, jossa ihmiset "toivottavat hänet tervetulleeksi" tai "vastaanottavat" () hänet "ystävällisesti". Evankeliumissa Johanneksen mukaan 4:45 todetaan, että monet galilealaiset olivat myös viime aikoina olleet Jerusalemissa pääsiäisen vuoksi ja olivat nähneet, mitä Jeesus siellä teki.


title: Johanneksen evankeliumin 4. luku

text: Galileassa, Jeesus palaa Kaanaan, jossa tietty aatelinen tai kuninkaallinen virkamies () Kapernaumista pyytää häntä parantamaan sairaan poikansa. Kuningas Jaakon Raamattu kuvailee miehen "aatelismieheksi"; Geneven Raamatussa on "tietty hallitsija" ja viittaa Herodeksen oikeuteen, New Century Version-raamatunkäännöksessä on "yksi kuninkaan tärkeistä upseereista"; ja Aramaic Bible in Plain English-raamattu kuvaa miehen "tietyn kuninkaan palvelijaksi". Cambridge Bible for Schools and Colleges-raamatunkäännös hylkää termin "aatelismies" "epätarkkana - sanalla ei ole mitään tekemistä syntyperän kanssa". Kuusas, Kuningas Herodeksen taloudenhoitaja (jonka vaimo oli Johanna, yksi Jeesuksen opetuslapsista, joka mainitaan Luuk. 8:3:ssa ja 24:10:ssä) ja Menahem (joka oli opettaja ja profeetta Antiokiassa ja joka oli ollut Herodeksen kasvinkumppani, mainitaan Apt. 13:1:ssä) on molemmat tunnistettu henkilöinä, joihin tässä osiossa on mahdollisesti viitattu.


title: Johanneksen evankeliumin 4. luku

text: Jeesus vaikuttaa olevan harmissaan, koska ihmiset näyttävät uskovan häneen vain, jos hän tekee ihmeitä. Kuitenkin Jeesus sanoo, että poika paranee. Virkamies menee takaisin kotiinsa ja löytää hänen poikansa parantuneena. Johanneksen mukaan tämä on Jeesuksen toinen merkki tai ihme (Kaanaan häiden jälkeen).


title: Asemanseudun koulu (Mellilä)

text: Asemanseudun koulu on peruskoulun 1–6 luokkien koulu Mellilässä Loimaalla. Koulu sijaitsee Mellilän asemaseudun taajamassa. Koulu on perustettu vuonna 1923 ja sen nykyiset rakennukset ovat vuosilta 1926 ja 1957. Koulun yhteydessä on liikuntahalli, joka on rakennettu vuonna 1983 ja päiväkoti, joka aloitti toimintansa vuonna 2012.


title: Jäälevät

text: Jäälevät ovat merivedestä tai makeasta vedestä muodostuneessa jäässä eläviä leviä. Valtamerten napa-alueilla jäälevillä on merkittävä rooli biomin primaarituotannossa. Levien kukkimisen ajoittumisen ajoittuminen on erityisen tärkeää ravintoketjun trofiatason ylläpitämisessä silloin kun luonnonvalo on vähäistä ja jäätä on runsaasti. Jäälevät elävät yleensä jään alapinnalla, mutta ne voivat elää myös jään sisään muodostuneissa suolaliuoksissa, sulamisvesissä sekä jään pinnalla.


title: Jäälevät

text: Makean veden jäälevät poikkeavat merkittävästi suolaisesta merivedestä muodostuneessa jäässä elävistä levistä. Makean veden jäälevät usein muuttavat jään väriä ja vaikuttavat jään heijastavuuteen.


title: Pappisten lava

text: Pappisten lava on tanssilava Loimaalla. Lava sijaitsee Pappistenjärven rannalla Loimaan Pappisten kylässä ja sitä ylläpitää loimaalainen Niinijoenseudun kyläyhdistys. Lavan lattiapinta-ala on 250 m² ja rakennus on pohjaltaan 17-kulmion muotoinen. Pappisten lava on valittu vuoden huvijärjestäjäksi vuonna 2011 ja Suomen kauneimmaksi kesälavaksi vuonna 2016.


title: Disney+

text: Disney+ on tuleva yhdysvaltalainen tilausvideopalvelu, joka tarjoaa elokuvia ja televisiosarjoja suoratoistona vastaanottajille. Palvelu julkistettiin elokuussa 2017 ja se tullaan avaamaan vuonna 2019.


title: Disney+

text: The Walt Disney Company osti heinäkuussa 2016 kolmanneksen BAMTechin osakkeista 1 miljardilla dollarilla. 8. elokuuta 2017 Disney julkisti nostavansa osakkuutensa yhtiöstä 75 prosenttiin 1,58 miljardilla dollarilla ja aikovansa perustaa BAMTechin teknologiaan perustuvan oman tilausvideopalvelun, kun Disneyn sopimus Netflixin kanssa päättyy vuonna 2019. Disney Streaming Services LLC perustettiin maaliskuussa 2018 ja siirrettiin BAMTechin ja ESPN+:n ohella uuden Walt Disney Direct-to-Consumer and Internationalin omistukseen.


title: Tomi Salesvuo

text: Tomi Juhani Salesvuo (s. 10. marraskuuta 1972 Lappeenranta) on suomalainen muusikko, rumpali, säveltäjä ja pedagogi. Sibelius-Akatemian jazzmusiikin osastolta vuonna 2002 valmistunut, Yhdysvalloissa sekä Saksassa opiskellut Salesvuo varttui perheessä, jossa musiikki oli muusikkoisän kautta läsnä miltei jatkuvasti. Innostus rumpujensoittoon alkoi lapsuuden kokemuksista, kun Tomi pääsi kokemaan elävää musiikkia konserteissa ja kävi koulua musiikkiluokalla. Jazz- ja muu rytmimusiikki sytytti, kun Tomi pääsi mukaan kotikaupungin Big Band-orkesteriin teini-iässä.


title: Tomi Salesvuo

text: Lukion aikana alkoi päämäärätietoinen rumpujensoiton opiskelu Helsingissä ja Tomi valittiin Sibelius-Akatemian jazzmusiikin osastolle ensimmäisenä nuorisokoulutuksen opiskelijana vuonna 1990 ja josta hän on valmistunut jazzmusiikin maisteriksi vuonna 2002. Akatemian ammattiopinnot ja tutustuminen pääkaupunkiseudun muusikoihin johtivat nopeasti erilaisiin keikkoihin sekä bändiprojekteihin, joista pitkäaikaisimpia olivat XL-yhtye, How Many Sisters ja Anna-Mari Kähärän kokoonpano sekä soul-jazz trio Bitter Sweet.


title: Tomi Salesvuo

text: Salesvuo keikkailee aktiivisesti oman Tomi Salesvuo East Funk Attack yhtyeensä kanssa. East Funk Attack on vuonna 2013 perustettu rock-henkinen funk-yhtye, jonka sävellyksistä ja tuotannosta vastaa Salesvuo. East Funk Attack uudisti rivinsä alkuvuodesta 2018 ja on nykykokoonpanossaan kuusihenkinen kokoonpano. Yhtyeessä on aiemmin soittanut Suomen kärkikaartiin kuuluvia muusikoita mutta myös nuorempaa sukupolvea. Bändin laulajana toimi Anniina Karjalainen (2013-2018), joka muistetaan TV:stä ensimmäiseltä Idols-kaudelta [1] sekä mm. superkitaristi Marzi Nyman (2013-2018). East Funk Attack julkaisi esikoislevynsä EFA (Satomusic) vuonna 2014 ja toisen albuminsa nimeltä Rhythm (Satomusic) vuonna 2016. Bändin uusi laulaja on Taru Ratilainen ja yhtye on nykykokoonpanossaan kuusihenkinen. East Funk Attack on keikkaillut sekä kotimaassa että ulkomailla klubeilla ja festivaaleilla. Kesäkuussa 2018 bändiltä on julkaistu Studio Live –sarjaa joka esittelee nykykokoonpanon versiot kameroiden taltioimina live-esityksinä Sipoon E-Studiolla.


title: Tomi Salesvuo

text: Tomi Salesvuo asuu perheineen Helsingissä ja keikkailee aktiivisesti musiikillisesti eri tyylisissä kokoonpanoissa sekä kotimaassa että ulkomailla. Useilla albumeilla on kuultu sekä hänen sävellyksiään että tuotannollista näkemystä. Hän on ollut mukana niin klubi- kuin festivaalituotannoissa oman yrityksensä Musiikkisato Oy:n kautta. Tomi Salesvuo on myös Suomen muusikkoyrittäjät ry:n hallituksen jäsen. Vuonna 2018 Salesvuo toimi uuden Helsinkiläisen EastFest Helsinki Festivaalin taiteellisena johtajana. Festivaali järjestettiin itä-Helsingissä Puotilan Kartanolla kesäkuussa 13.-16.6. Puotilan Kartanolla on järjestetty myös erillistä Salesvuon vetämää musiikki-klubi sarjaa vuodesta 2015 alkaen. House bändi ”All Stars” -yhtyeen solisteina ovat esiintyneet mm. Jonna Tervomaa, Heikki Silvennoinen, Osmo Ikonen, Erja Lyytinen, Hanna Pakarinen, Emma Salokoski ja Maarit.


title: Tomi Salesvuo

text: Tomi Salesvuon sävellyksiä ja sovituksia on taltioitu useille albumeille ja radio- sekä TV-tuotantoihin. Ensimmäinen julkaistu teos "Dames" on Bitter Sweet yhtyeen levyltä "T for 3" (1998, Rytmihäiriö/Naxos) ja viimeisimpänä Tomi Salesvuo East Funk Attack yhtyeen toinen albumi "Rhythm" (2016, Satomusic), jonka sävellykset ovat Salesvuon omaa tuotantoa. Taiteellisena tuottajana Salesvuo on ollut mukana useissa levytyksissä sekä mm. Karjalan kunnailla TV –sarjan musiikkitaltioinneissa. Hänet on palkittu nuorempana useilla eri palkinnoilla Imatra Big Band Festivaalien yhtyedessä järjestetyissä Big Bandien SM –sarjoissa. Pitkäaikaisen kokoonpanon XL-ytyeen kanssa Salesvuo voitti Suomen Jazzliiton järjestämän jazzyhtyeiden SM –kilpalun Joensuussa vuonna 1992.  Salesvuo on ollut mukana levytyksissä jotka ovat olleet Emma-palkintoehdokkaina ja vuonna 2009 hänet palkittiin ”Liitun pelti” –palkinnolla joensuulaisen Jazzkerho 76 ry:n toimesta. Vuonna 2011 opiskelijat valitsivat Salesvuon vuoden opettajaksi Metropolia ammattikorkeakoulun pop/jazz-musiikin koulutuksessa.


title: Tomi Salesvuo

text: Muusikontöiden ja muusikkoyrittäjyyden ohella Salesvuo toimii lehtorina Metropolia ammattikorkeakoussa Helsingissä. Hän on esiintynyt, pitänyt mestarikursseja sekä opettanut eri puolilla Eurooppaa, Venäjällä, Turkissa, USA:ssa ja Kanadassa. Aikaisempia pedagogisia opetus- ja vastuutehtäviä ovat olleet mm. työskentely Pohjois-Karjalan ammattikorkeakoulussa (Joensuu) sekä Palmgren konservatoriossa (Pori). Hän oli suositun Äärirajoilla tapahtuman ja rytmimusiikin kesäleirin (Joensuu) taiteellinen johtaja kahdeksan vuoden ajan. Salesvuo on vieraillut lukuisissa kotimaan ammatillisissa musiikioppilaitoksissa pitäen luentoja, mestarikursseja sekä rumpuklinikoita.


title: Tomi Salesvuo

text: Tomi Salesvuo soittaa Suomessa suunnitelluilla ja kasatuilla Jackshop-merkin rummuilla sekä Turkin Istanbulissa valmistettavilla Amedia-symbaaleilla.


title: Orconectes immunis

text: Orconectes immunis on Pohjois-Amerikasta kotoisin oleva rapulaji, joka esiintyy vieraslajina Saksassa, Reinin yläjuoksulla. Lajia ei ole toistaiseksi havaittu Suomessa.


title: Orconectes immunis

text: Orconectes immunis kasvaa 4-9 cm pitkäksi. Se on väriltään harmaanvihreä. Saksien kärjissä on oranssia. Koiraat vivahtavat yleensä hiukan violettiin, ja ovat hiukan naaraita suurempia..


title: Orconectes immunis

text: Tämä rapulaji pystyy kulkemaan myös kuivalla maalla etenkin sadesäällä, ja näin siirtymään lammikosta toiseen.


title: Panu Tuomikko

text: Panu Pellervo Tuomikko (s. 7. elokuuta 1977 Ristiina) on suomalainen näyttelijä.


title: Panu Tuomikko

text: Tuomikko valmistui nuoriso-ohjaajaksi ennen siirtymistään teatteri- ja elokuva-alalle. Hänet toistaiseksi tunnetaankin parhaiten vuonna 2013 julkaistun koululaisille suunnatun Kaikki kuvaa -elokuvakasvatussivuston juontajana. Tuomikko on opiskellut mm. Jamilahden ja Voionmaan kansanopistoissa, sekä suorittanut teatteritieteiden ja elokuvatutkimuksen opintoja Helsingin yliopistossa. Opiskeluaikanaan hän oli aktiivinen Ilves-Teatterin jäsen sekä näytteli lukuisissa Metropolia Ammattikorkeakoulun tuotannoissa.


title: Panu Tuomikko

text: Vuodet 2007-2009 Tuomikko toimi näyttelijänä Petroskoin Kansallisessa teatterissa Venäjällä näytellen suomen, venäjän sekä karjalan kielellä. Hän sai nopeasti paljon vastuuta ja tekikin siellä mm. Biarmia-musikaalin pääroolin. Viimeeksi Tuomikko nähtiin teatterilavalla talvella 2016, jolloin hän esiintyi tuottamassaan ja itse kirjoittamassaan Selfie-monologissa Kansallisteatterin Lavaklubilla. Nykyään Tuomikko on mukana Businessteatteri -ryhmässä, joka palvelee liike-elämän toimijoita ja työyhteisöjä teatterin keinoin.


title: Panu Tuomikko

text: Tuomikko on näytellyt lukuisissa elokuvissa sekä TV-sarjoissa. Hän on tehnyt n. 20 lyhytelokuvan pääosaa ja ensimmäinen kokoillan elokuvan pääosadebyytti tapahtuu vuoden 2019 aikana ensi-iltansa saavassa Arttu Haglundin elokuvassa Poissa. Näyttelemisen lisäksi Tuomikko on mm. kirjoittanut ja ohjannut kaksi lyhytelokuvaa, lukee äänikirjoja, pitää elokuvatyöpajoja lapsille sekä opettaa kamerakynän pedagogiikkaa.


title: Panu Tuomikko

text: Tuomikko tunnetaan aktiivisena urheilumiehenä ja häneen voi törmätä niin jalkapallokentällä, jääkiekkokaukalossa, hiihtoladulla, suunnistuspolulla kuin yleisurheilukentälläkin. Hän opiskeli nuoruudessaan pianonsoittoa Mikkelin musiikkiopistossa, ja monipuolinen musiikin harrastaminen monin eri tavoin on hänelle edelleen hyvin läheistä.


title: Panu Tuomikko

text: Panu Tuomikko Internet Movie Databasessa (IMDb.com) englanniksi


title: Panu Tuomikko

text: Panu Tuomikko Kaikki kuvaa -sivustolla


title: Panu Tuomikko

text: Panu Tuomikko Businessteatterissa


title: Hevonlinna

text: Hevonlinna on harjumuodostuma ja ulkoilualue Tl Koskella Varsinais-Suomessa.


title: Hevonlinna

text: Hevonlinnan harju on osa Säkylän–Mellilän harjujaksoa mutta on pinnanmuotona pikemminkin reunamuodostuma. Siihen liittyy kaksi suppakuoppaa, joista toiseen muodostunut laskujoeton harjujärvi Hevonlinnanjärvi. Reunamuodostuman pohjoinen eli jäätikön puoleinen reuna on jyrkkä ja sen alla on noin sadan metrin pituinen lähdealue. Harjun rinteessä erottuu rantaterasseja ja rantakivikkoja. Harjulla on ollut merkitystä sekä opetus- että ulkoilukohteena, pohjavesialueena että soranottoalueena.


title: Hevonlinna

text: Harjua on sen nimen perusteella arveltu myös rajavarustukseksi maakuntien rajalla ja harjua pitkin kulkee valtakunnallisesti merkittäväksi rakennetuksi kulttuuriympäristöksi määritelty historiallinen Huovintie, joka Koskella ja Mellilässä on edelleen käytössä pääosin sorapintaisena osaksi yleisenä ja osaksi yksityisenä tienä. Harjulla sijaitseva Hevonlinnanotsa on Varsinais-Suomen ja Satakunnan historiallisten maakuntien rajapaikka ja 2010-luvulla rajapaikkana Tl Kosken kunnan ja Loimaan kaupungin, aiemmin Mellilän kunnan välillä.


title: Hevonlinna

text: Tl Kosken kunnalla on harjulla ulkoilukeskus, johon liittyvällä ulkoilualuella on muun muassa ulkoiluratoja, näkötorni, laavu ja frisbeegolf-rata.


title: Hehet

text: Hehet tai Hauhet oli muinaisessa Egyptissä ikuisuuden ja äärettömyyden feminiininen henkilöitymä sekä Hehin puoliso. Heh ja Hehet luettiin Hermopoliissa palvottuihin alkujumalten kahdeksikkoon, ogdoadiin.


title: Redon

text: Redon on kunta läntisessä Ranskassa Ille-et-Vilainen departementissa Bretagnen alueella.


title: Redon

text: Redon sijaitsee Oust ja Vilaine -jokien yhtymäkohdassa. Lisäksi sitä halkoo Nantes-Brest kanava. Hyvien vesiyhteyksien ansiosta se onkin ollut huomattava satamakaupunki. Kukoistuskauttaan satama eli 1600-luvulla. Tuosta ajasta on yhä muistuttamassa kauppiaiden rakentamia asuntoja, kuten "Manoir du Mail" ja "Hôtel de Richelieu".


title: Alberto Cavalcanti

text: Alberto de Almeida Cavalcanti (6. helmikuuta 1897 Rio de Janeiro, Brasilia – 23. elokuuta 1982 Pariisi, Ranska) oli brasiliaissyntyinen elokuvaohjaaja, joka teki 50-vuotisen uransa aikana elokuvia ensin Ranskassa, sitten Britanniassa ja 1950-luvulta 1970-luvulle myös Brasiliassa, Itävallassa ja Israelissa. Hänen elokuviinsa kuuluu muun muassa Hella Wuolijoen ja Bertolt Brechtin näytelmään pohjautuva itävaltalais-itäsaksalainen musiikkielokuva "Herr Puntila und sein Knecht Matti" (1960), johon musiikin teki Hanns Eisler.


title: Alberto Cavalcanti

text: Alberto Cavalcanti syntyi Rio de Janeirossa yläluokkaiseen perheeseen tunnetun matemaatikon pojaksi. Hän ehti opiskella oikeustiedettä Rion yliopistossa, kunnes lähti jo 15-vuotiaana Eurooppaan opiskelemaan arkkitehtuuria Sveitsin Genevessä. Sieltä hän muutti Pariisiin ja aloitti elokuvauransa mykkäelokuvien lavastajana 1920-luvulla. Hän kuului Marcel l’Herbierin ja Louis Dellucin avantgarde-ryhmään ja sai pian myös ohjaustehtäviä ja pääsi ensimmäisten joukossa tutustumaan äänielokuvien tekoon. Hänen uraauurtavan ”kaupunkisinfoniansa” "Vain tunnit" (Rien que les heures, 1926) sanotaan vaikuttaneen neuvostoliittolaisen Dziga Vertovin kuuluisaan dokumenttiin "Mies ja elokuvakamera" (1929).


title: Alberto Cavalcanti

text: Vuonna 1934 Britannian postilaitoksen filmiosaston (GPO Film Unit) päällikkö ja brittiläisen dokumenttielokuvan pioneeriksi kutsuttu John Grierson kutsui Cavalcantin Lontooseen työskentelemään ja kouluttamaan hänen henkilökuntaansa äänielokuvien tuottamisessa. Hän oli mukana Griersonin tuotannoissa milloin käsikirjoittajana, milloin lavastajana, äänittäjänä, leikkaajana tai tuottajana. Kun Grierson siirtyi Kanadaan vuonna 1937, Cavalcantista tuli GPO Film Unitin johtaja hänen tilalleen.


title: Alberto Cavalcanti

text: Vuonna 1940 Cavalcanti siirtyi Lontoon Ealing-studioille ja työskenteli näytelmäelokuvien parissa ohjaajana ja tuottajana kuusi vuotta läpi toisen maailmansodan vuosien. Ealingin johtohahmo Michael Balcon nimesi myöhemmin Cavalcantin tärkeimmäksi työtoverikseen Ealing-studion menestyksessä 1940-luvulla. Cavalcantin tunnetuimpia Ealing-ohjauksia ovat "Champagne Charlie" (1944) ja "Nicholas Nickleby" (1947). 1940-luvun lopulla hän teki vielä kolme elokuvaa muille brittistudioille, kunnes palasi vuonna 1950 takaisin synnyinmaahansa Brasiliaan elokuvastudio Companhia Cinematográfica Vera Cruzin johtotehtäviin. Pian hän kuitenkin palasi Eurooppaan ja työskenteli monenmaalaisissa elokuvatuotannoissa 1970-luvun puoleenväliin asti. Hän kuoli 85-vuotiaana Pariisissa vuonna 1982.


title: Alberto Cavalcanti

text: Lähde: Elonet


title: Taimi Mattsson

text: Taimi Ilona Mattsson (os. Lästinen, 25. kesäkuuta 1913 Helsinki, Suomen suuriruhtinaskunta – 5. toukokuuta 1993 Helsinki) oli suomalainen miekkailija.


title: Taimi Mattsson

text: Helsingin Miekkailijoita edustanut Mattsson kilpaili naisten floretin yksilökilpailussa Helsingin kesäolympialaisissa 1952, missä hän karsiutui alkulohkovaiheessa. Hän kilpaili myös vuosien 1951 ja 1959 MM-kilpailuissa. Pohjoismaiden-mestaruuskilpailuihin hän osallistui vuosina 1959, 1962 ja 1963. SM-kilpailuista Mattsson voitti yksilökilpailusta kultaa vuonna 1952, hopeaa vuonna 1951 ja pronssia vuosina 1949, 1950 ja 1959 sekä joukkuekilpailusta hopeaa vuosina 1961 ja 1962 ja pronssia vuosina 1959, 1963 ja 1969. Hän toimi Suomen Miekkailuliiton ja Helsingin Miekkailijoiden hallituksissa.


title: McLaren Young Driver Programme

text: McLaren Young Driver Programme (tunnettu aiemmin nimillä McLaren Driver Development Programme, McLaren Mercedes Young Driver Support Programme ja McLaren Honda Young Driver Programme) on McLarenin nuorien kilpa-autoilijoiden kehitysohjelma, jolla pyritään löytämään ja kasvattamaan uusia lahjakkuuksia.


title: McLaren Young Driver Programme

text: Ensimmäinen ohjelman kautta Formula 1 -sarjaan noussut kuljettaja oli Lewis Hamilton, joka sai paikan McLarenilta kaudella 2007.


title: Isopirkko

text: Isopirkko ("Anatis ocellata") on kovakuoriaisten ("Coleoptera") lahkoon kuuluva pääasiassa havupuissa elävä leppäkerttulaji. Aikuinen isopirkko on kooltaan 8-9 mm ollen Suomen suurin leppäkerttu. Isopirkon punaisissa tai ruskeanpunaisissa peitinsiivissä on tummia täpliä, joiden ympärillä on usein kermanvärinen rengas. Täplien lukumäärä voi vaihdella eri yksilöillä. Toisinaan täplät ovat sulautuneet yhteen. Isopirkon mustan etuselän takaosassa on kaksi vaaleaa täplää. Toukka on musta ja sen selkäpuolella on piikkejä. Aikuisena isopirkko ja toukat syövät kirvoja sekä punkkeja. Aikuiset isopirkot talvehtivat maassa, lehtikarikkeessa ja kuolleen kasvillisuuden seassa.


title: Isopirkko

text: Isopirkkoa esiintyy Euroopassa ja Yhdysvalloissa.


title: Isopirkko

text: Isopirkko erittää häirittäessä sukulaistensa tavoin pahanhajuista nestettä raajojensa nivelistä.


title: Paavo Miettinen

text: Paavo Kalervo Miettinen (20. toukokuuta 1919 Viipuri – 8. kesäkuuta 1985 Hyvinkää) oli suomalainen miekkailija.


title: Paavo Miettinen

text: Miekka-Miehiä edustanut Miettinen kilpaili miesten kalvan joukkuekilpailussa Helsingin kesäolympialaisissa 1952, missä joukkue karsiutui toisella kierroksella. Miettinen edusti Suomea myös maaotteluissa. Hän työskenteli muun muassa majurina ja toimi Suomen ylioppilaskuntien liiton pääsihteerinä vuosina 1945–1951.


title: Jaakko Vuorinen

text: Jaakko Aatos Vuorinen (25. heinäkuuta 1923 Helsinki – 19. helmikuuta 1982 Tampere) oli suomalainen miekkailija.


title: Jaakko Vuorinen

text: Miekka-Miehiä edustanut Vuorinen kilpaili miesten kalvan joukkuekilpailussa Helsingin kesäolympialaisissa 1952, missä joukkue karsiutui toisella kierroksella.


title: Raino Koskenkorva

text: Raino Armas Koskenkorva (6. joulukuuta 1926 Kotka – 24. joulukuuta 2013) oli suomalainen maantiepyöräilijä.


title: Raino Koskenkorva

text: Karhulan Katajaisia edustanut Koskenkorva kilpaili miesten maantieajossa Helsingin kesäolympialaisissa 1952, missä hän sijoittui 42:nneksi selviydyttyään ainoana suomalaisena maaliin. Joukkuekilpailussa Suomi jäi tuloksetta.


title: Ruben Forsblom

text: Anders Ruben Forsblom (s. 24. kesäkuuta 1931 Porvoon maalaiskunta) on suomalainen kilpauransa päättänyt maantiepyöräilijä.


title: Ruben Forsblom

text: Porvoon Akillesta ja Loviisan Toria edustanut Forsblom kilpaili miesten maantieajossa Helsingin kesäolympialaisissa 1952, missä hän keskeytti. Hän oli varamiehenä joukkuekilpailussa, jossa Suomi jäi tuloksetta. Forsblom kilpaili myös vuoden 1953 MM-kilpailuissa. SM-maantieajosta Forsblom voitti yksilökilpailussa kultaa vuosina 1953 ja 1954 ja hopeaa 1955 sekä joukkuekilpailun kultaa vuosina 1953, 1954 ja 1955. Porvoon ajot hän voitti vuonna 1954. Forsblomin veli Holger Forsblom (1917–1982) voitti kuurojen MM-pronssia vuonna 1948.


Kansainvälinen huumausainevalvontalautakunta (International Narcotics Control Board, INCB) on itsenäinen lainkäyttöelin, joka toimeenpanee Yhdistyneiden kansakuntien huumeita koskevia yleissopimuksia. Sillä on keskeinen rooli huumausaineita ja psykotrooppisia aineita koskevien rajoitteiden täytäntöönpanon seurannassa ja lähtöaineiden sääntelyä koskevassa päätöksenteossa.


title: Kansainvälinen huumausainevalvontalautakunta

text: Lautakunnalla on ollut edeltäjiä kansainliitosta lähtien. Sen juuret ulottuvat vuoden 1909 Shanghaihin, jossa järjestetyssä, ensimmäisessä kansainvälisessä huumausaineiden sääntelyn konferenssissa sai alkunsa Kansainvälinen oopiumisopimus. Vuoden 1925 laajennus perusti Pysyvän keskuskomitean (joka aluksi tunnettiin Pysyvänä oopiumkeskuskomiteana ja sitten Pysyvänä huumausainekeskuskomiteana). Lautakunta aloitti työnsä vuonna 1929. Kansanliiton purkautumisen jälkeen kirjattiin vuonna 1946 uusi sopimus, joka loi valvontaelimen uuden järjestelmän hoitamiseksi. Nämä elimet yhdistettiin yhtenäiseksi lautakunnaksi vuoden 1961 huumausaineyleissopimuksessa. Lautakunnan koostumus määrittyi vahvasti vuoden 1946 sopimuksen pohjalta.


text: Huumeidenvalvontasopimukset jakavat vallan huumausainevalvontalautakunnan ja  välillä. Toimikunnalla on valta vaikuttaa huumepolitiikkaan muita toimielimiä ohjeistamalla ja päättämällä eri aineiden valvonnasta. Toimeenpanovalta on kuitenkin varattu lautakunnalle.


text: Huumausaineyleissopimuksen 9 artiklassa määrätään, että lautakunnan on pyrittävä:Yleissopimuksen tarkoituksena on näin ollen sallia psykoaktiivisten aineiden lääketieteellinen ja tieteellinen käyttö samalla kun estetään vapaa-ajan käyttö. Vastaavasti, 12 artikla asettaa lautakunnalle vastuun kiintiöiden jakamisesta osapuolten välillä koskien laitonta viljelyä, tuotantoa, valmistusta, vientiä, tuontia, jakelua ja kauppaa, tarkoituksena estää laillisten aineiden päätymistä laittomille markkinoille. Lautakunnan toimivalta koskee kaikkia valtioita, mukaan lukien ne maat, jotka eivät ole allekirjoittaneet yleissopimusta.


text: Psykotrooppisia aineita koskevan yleissopimuksen 18 artikla edellyttää lautakunnan julkaisevan työstään vuosittaisia raportteja.


text: Yhdistyneiden kansakuntien yleissopimuksen huumausaineiden ja psykotrooppisten aineiden laitonta kauppaa vastaan 12 artikla edellyttää lautakunnan raportoivan toimikunnalle vuosittain koskien yleissopimuksen rajoitteita koskien taulukkoja I ja II. Nämä taulukot kattavat aineiden laittoman valmistuksen lähdeaineet. Jos tiettyä lähdeainetta ei ole vielä säännelty, yleissopimus edellyttää lautakunnan välittävän toimikunnalle arvionsa kyseisestä aineesta siinä tapauksessa että:Yleissopimus edellyttää lautakunnan ilmoittavan Yhdistyneiden kansakuntien pääsihteerille tiedoista, jotka sen katsomuksen mukaan oikeuttavat lisäämään, poistamaan tai siirtämään taulukoissa olevia aineita. Pääsihteeri puolestaan lähettää tiedot osapuolille ja huumausainetoimikunnalle, ja jälkimmäinen tekee päätöksensä "ottaen huomioon sopimuspuolten tekemät huomautukset ja lautakunnan, jonka arvio on ratkaiseva tieteellisissä kysymyksissä, tekemät huomautukset ja suositukset, ja ottaen samoin asianmukaisesti huomioon muut merkitykselliset seikat".


text: Huumausaineyleissopimuksen 14 artikla, Psykotrooppisia aineita koskevan yleissopimuksen 19 artikla sekä Yhdistyneiden kansakuntien yleissopimuksen huumausaineiden ja psykotrooppisten aineiden laitonta kauppaa vastaan 22 artikla antavat lautakunnalle valtuudet tutkia minkä tahansa valtion tai alueen epäonnistumista yleissopimuksen määräysten noudattamisessa. Tämä koskee myös maita, jotka eivät ole allekirjoittaneet yleissopimuksia. Lautakunta voi pyytää maiden hallituksilta selontekoja, ehdottaa aihetta koskevan tutkimuksen toteuttamista ja kehottaa hallitusta ryhtymään korjaustoimenpiteisiin.


text: Jos lautakunta katsoo hallituksen antamien selitysten olevan riittämättömiä, tai laiminlyöneen kehotettuihin korjaustoimenpiteisiin ryhtymisen, se voi pyytää apua sopimuksen allekirjoittaneilta osapuolilta, neuvostolta (Yhdistyneiden kansakuntien talous- ja sosiaalineuvosto) ja toimikunnalta. Lautakunta voi myös toimeenpanna aihetta koskevan raportin tietona osapuolille. Joissain tapauksissa se voi asettaa rangaistukseksi oopiumin vientirajoitusten madaltamisen 21 bis artiklan perusteella. Lautakunta voi jopa "suosittaa sopimuspuolille, että ne lopettavat määrättyjen psykotrooppisten aineiden viennin, tuonnin tai molemmat kysymyksessä olevaan maahan tai alueelle tai maasta tai alueelta, joko määrätyksi ajaksi tai kunnes lautakunta on tyytyväinen tilanteeseen tuossa maassa tai alueella". 19 artiklan mukaiset päätökset vaativat kaksi kolmasosaa lautakunnan äänistä.


text: Huumausaineyleissopimuksen 9 artikla määrittää lautakunnan koostuvan kolmestatoista Yhdistyneiden kansakuntien talous- ja sosiaalineuvoston valitsemasta jäsenestä, joihin kuuluu:Artikla edellyttää neuvoston varmistavan lautakunnan riippumattomuuden. 10 artiklassa täsmennetään, että "1. Lautakunnan jäsenet valitaan viideksi vuodeksi ja heidät voidaan valita uudestaan." Pitkät sopimusehdot ja se, että lautakunta koostuu yksilöistä eikä valtioista, suojaa lautakuntaa poliittiselta paineelta. Vaatimus siitä, että mukana on "kolme lääketieteellistä, farmakologista tai farmaseuttista kokemusta omaavaa jäsentä" päätyi mukaan lääketeollisuuden lobbauksesta. Säännös, joka edellyttää kolmen jäsenen olevan WHO:n nimeämiä on vastaava kuin vuoden 1946 sopimuksen määräys siitä, että valvontaelimen neljästä jäsenestä kahden on oltava WHO:n määräämiä. Säännös, jonka mukaan kahden neljästä jäsenestä on oltava Yhdistyneiden kansakuntien talous- ja sosiaalineuvoston nimittämiä vastaa vuoden 1946 määräystä, jonka mukaan valvontaelimen neljästä jäsenestä yhden on oltava samaisen neuvoston huumausainetoimikunnan nimittämiä.


text: INCB:tä on kritisoitu itsevaltaisten valtioiden painostamisesta huumausainesopimusten noudattamiseen. Valtioiden itsemääräämisoikeuden piiriin kuuluvien asioiden on katsottu olevan lautakunnan toimivallan ulkopuolella. Lautakunnan siirtymä poliittisempaan suuntaan, yhdistettynä huumausainesopimusten tiukkaan tulkintaan ja valtioiden toiminnan arvosteluun, on herättänyt kritiikkiä.